
KNJIGA IV, 1. 


,VIJENAC" U TREĆOJ GODINI 


vim brojem zalazi »Vijenac« već 

u treću godinu svoga opstajanja 

s ponešto  savremenijim  literar- 
nim smjerovima, ali još uvijek s osvrtanjem 
na kulturnu i literarnu tradiciju svekolikih 
hrvatskih generacija. Svrha »Vijenca« nije 
bila u tome, da dade neki naročiti smjer u 
našoj poslijeratnoj književnosti, niti da vo- 
juje za ovaj ili za onaj formalistički pravac 
u literarnim pokretima današnjice, nego da 
okupi oko sebe sve, što vrijedi, sva imena, 
koja nešto znače, kao i ona, koja nešto obe- 
ćavaju, i u tom je pogledu »Vijenac« na sve- 
opće zadovoljstvo  potpunoma i uspio. U 
indeksu »Vijenčevih« saradnika naći ćete 
imena počevši od najuvaženijih literarnih 
veterana, koji su hrvatskoj knjizi poklonili 
sav svoj život i dali joj mnogo lijepih djela, 
pa do najekstremnijih modernista, koji fa- 
natički vojuju za svoja nova mladenačka 
pregnuća i nastoje da hrvatsku knjigu re- 
voltiraju, obnove i povedu novim, savreme- 
nijim i aktualnijim strujama. Tu ćete naći i 
mnogo novih nepoznatih imena, kojima je 
»Vijenac« dao prilike da kažu svoju riječ, 
koliko su kadri i koliko su još u procesu 
razvijanja. 

Takova jedna književna revija s tako- 
vim programom od presudne je važnosti za 
opstanak naše književnosti u ovim turbu- 
lentnim i kaotičkim prilikama, koje su na- 
stale poslije rata u našoj općoj narodnoj 
kulturi. Naš književni i umjetnički život u 
današnjici ostao je bez kompasa. Tu su se 
sudarile razne umjetničke struje: neke, koje 


su dolutale sa strane, druge, koje su se ro- 
dile kod kuće, a treće opet, koje su nastale 
posljeratnom desorijentacijom — kako u 
socijalnom — tako opet i u kulturnom živo- 
tu. Te su prilike urodile tolikim revijalnim 
reptilima, koji su nicali jedni za drugima 
kao gljive iza kiše i nestajali kao jednodne- 
vne mušice, što u prvom zamahu svoga na- 
dobudnog lijeta padaju po tlima i iščeza- 
vaju,  Pojavljivalo se i nekoliko ozbiljnih 
književnih časopisa, koji su nešto značili i 
koji su se neko vrijeme održavali na dostoj- 
noj visini, ali i oni su konačno podlegli istim 
prilikama i doživjeli istu tragičnu sudbinu. 
Mi ovdje govorimo naravno o čisto knjiže- 
vnim revijama, koje nisu živjele na račun 
kakve ekstremno socijalne niti službeno 
političke tendence, nego su se hranile du- 
hom  Gospodnjim i prinosom narodnim i 
ujedno potcrtavamo tu njihovu tragiku, 
koja je došla — možda i nezasluženo — 
usljed toga, što nijesu dovoljno vodile računa 
o faktičnim potrebama savremene hrvatske 
kulture niti su umjele da pogode svoj vla- 
stiti kredo, svoje istinsko nastojanje. Čita- 
lačka publika voli da zna, s kim ima posla, 
želi da upozna rad i pravac, kome služi nje- 
zina revija, i ona hoće, da je s time na čistu, 
čim je uzme u ruke, i da onda u tom pravcu 
oživotvorava svoje potrebe i svoja nagnuća. 

»Vijenac« je eto možda to pogodio i zato 
se održao najdulje od sviju književnih časo- 
pisa i održat će se i dalje. Istina, to se odr- 
žanje ne može samo zahvaliti tome jedinom 
slučaju, njega je stvorio i još jedan drugi mo- 

žda mnogo važniji faktor, a to je požrtvov- 
nost redakcijskih i administrativnih sila, 
bez kojih se ne može ni zamisliti pravilno 
funkcioniranje ni jednoga jedinog lista, i 
onda agilnost i sprema valjanih saradnika, 
koji su bilo uz minimalni honorar, koji može 
dati jedna naša revija, bilo bez hono- 
rara, uložili sve svoje sile, da što izrazitije 
i što jače ostvare program i nastojanje ovo- 
ga našega jedinog književnog lista. Ako po 
mišljenju nekih pored svega toga »Vijenac« 
nije ispunio onih nada, koje su se u nj kod 
njegova izlaženja polagale, leži krivnja za 
taj neuspjeh u ovim našim nesređenim pri- 
likama, u ovoj pocjepkanosti i grupiranju 
naših mlađih književnih sila, koje još nije 
ni izdaleka dovršeno, a da i ne govorimo o 
publici, koja u tome progresu našega knji- 
ževnog i opće umjetničkog stvaranja nije još 
ni tako daleko, da uoči to traženje orijenta- 
cija naših književnika i umjetnika, pa da bar 
o toj činjenici povede ozbiljno računa. 

Što se tiče financijske strane lista, to je 
naravno njegovo najosjetljivije i najmračnije 
mjesto, kako će to već i samome laiku biti 
potpuno jasno. Ali aparat, kojim list živi, 
pokazuje toliko žilavosti i energije, da će 
»Vijenac« u trećoj godini vršeći savjesno 
svoju funkciju, riješiti i to teško pitanje i 
zaploviti slobodno.i odvažno u svoju bolju 
budućnost. Naravna stvar, da i naša javnost 
mora učiniti svoju dužnost i obilnom, savje- 
snom i redovitom potporom potpomoći ovaj 
naš jedini list i omogućiti mu, da se dovine 
negdanjih svojih velikih tradicija i da u da- 
našnjim danima zauzme onaj isti visoki po- 
ložaj, kakav je nekada imao u danima svo- 
jih najjačih urednika i najsavjesnijih pret- 
platnika. : 

Što se tiče redakcije lista, dosada je 
»Vijenac« najveću pažnju poklanjao našoj 
dramskoj i pripovijedalačkoj književnosti. 
Novelistika i drama bila je najviše zastu- 
pana, jer je baš to danas najaktualnije, a u 
historiji naše knjige najoskudnije područje. 
U trećoj godini posvetit će redakcija svoju 
naročitu pažnju romanu kao i gore navede- 
nim literarnim strukama pridodavši tome 
obilniji i aktualniji feljton s naročitim obzi- 
rom na sve oblasti naše domaće umjetnosti. 
Zamjerali su listu, što je premalo borben, 
izazivali li ga i napadali, kako se to već obi- 
čno događa, ali list je radio, sakupljao 
ljude, organizirao se i nije imao vremena da 
se upušta u prazne i beskorisne polemike. 
Ipak je njegov sud bio uvijek na visini, na 
čisto objektivnom i bezobzirnom stajalištu 
prema svima pojavama, kako u našem tako 
i u stranom umjetničkom životu i vazda je 
doživljavao priznanja i kod kuće i na strani 
od ljudi, koji imadu razumijevanja za pravu, 
nepristranu i objektivnu kritiku, — Ove go- 
dine moći će naravno mnogo više pažnje 
obratiti svima duhovnim pojavama kod nas 
i u svijetu, jer se i list u ove dvije godine 
potpunoma stabilizirao i dobio zaokružen i 
jasan uvid u sve umjetničke i kulturne po- 
jave našega naroda i moći će radi toga da 
izreče svoje konačne jasne i presudne su- 
dove. U tome će »Vijenac« biti prvi i naj- 
nepristraniji i nastojat će da zakrili prave 
vrijednosti, a anatemiše lažne, nametnute i 
nepozvane proroke, koji su svojim tirada- 
ma i fražeološkim lalsifikatima umjetnosti 
zatrovali našu književnost i odbili narod od 
svoje rođene i vlastite kulture duha i kul- 
ture srca, Ri e 

Uredništvo, 

edne nedjelje na početku zime 1922, zaokrene 

Ivo Rašić, činovnik zagrebačke financijske obla- 

sti, iz Bregovite ulice, kojom se vraćaše iz ureda 

u Ilicu, i pođe nehajnim korakom kroz podnevnu 

vrevu, Bijaše uredan postariji momak, vitak, cr- 
nomanjast i zdrav; jedan od onih hiljada neznanih 
prolaznika, o koje ne svraćamo pažnje, Ništa se ne 
isticaše na njemu: ni njegov lik, odjeven otmjenom 
jednostavnošću posljednje mode, ni bezbrižno za- 
uzlana svilena vezanka, ni rukavice, ni prutić, što 
ga nosaše u ljevici, pa ni trag blaga miomirisa, što 
$a ostavljaše za sobom, Ali tko bi pozornije pro- 
motrio crte njegova lica, tko bi uhvatio pogled crnih 
njegovih očiju, našao bi nešto, što ga je činilo za- 
nimljivim: prikriven neki umor, ravnodušnost i mir, 
kojim je prolazio kroz život. Zar ne bijaše u svijetu 
više ništa, što bi ga moglo zanijeti? 

Prošavši na suprotni pločnik on pozdravi druga, 
koji se penjaše na tramvaj, zastade, zavitla pruti- 
ćem i zagleda : se u metež, Premišljavaše, da li bi 
pošao na Zrinjevac. Mnoštvo prolažaše Ilicom, i 
buka najživljega prometa odjekivaše hladnim, sun- 
čanim danom. Kada zazvonje podne, on se trgne i 
pođe, no tada se smete i stade, Pred njim iznena- 
đena zastade krasna, mlada djevojka, Odjevena u 
kratki, crni halječić, što joj jedva krijaše bokove, 
ljetnu smeđu suknju sa svijetlim prugama, crni 


šešir bez ukrasa, izgažene cipelice. Izgledaše po. 


svemu sirotna, provincijalna djevojka, No njenim 
bićem strujaše neodoljiva neka milina, Bijaše crnka, 
velikih, prekrasnih, tamnih očiju s potmulim krije- 
som, divno: raspupalih usana, nježne, bijele puti, 
Dosta niska, jedra, harmoničnih kretnja punih pri- 
rođene dragosti, osvajaše na prvi pogled. Ivo se 
sabra i odbivši čudnu obmanu htjede da pođe dalje, 
kad ga zapita djevojčin glas: 

»Zar se ne poznamo?« 

On pozdravi, opet se smete i odvrati: 

»Čini mi se, premda ne znam..:« 

I ne doreče riječ, Nasmijaše se, Djevojka se za- 
gleda u nj velikim, crnim zjenicama punim žara i 
reče; 

*»Ne znam ni ja. No osjećam, kao da smo doka, 
stari prijatelji, Kako čudnol« 

Upoznaše se. Rekavši svoje ime dometnu Bla- 
ženka:. 

»Ne sklapani nikad na ulici ka ali.« 

- »Katkad: moramo odstupiti od i. načela«, 
-»Da, nažalost.« 


»Kuda ste pošli?« 

»Kući. A vi?7« 

»Iz ureda na Zrinjevac.« . 

»Blago vama! Možda vas tko i očekuje tamo?« 

»Nitko, gospođice! Sada ovdje svira glazba, Ne 
želite li, da pođemo onamo, mi stari prijatelji?« 

Rastuži se malo djevojka i odgovori: 

»Rado bih pošla, no pogledajte, kako izgledam! 
Sve je na meni otrcano, bijedno, Sigurno biste se i 
stidjeli sa mnom.« 

On se nasmiješi i reče: 

»Ne razumijem mladih djevojaka, Upravo vas 
čednost čini dražesnom kao Pepeljugu pred napir- 
litanim njenim sestrama,« 

Djevojka se osmjehnu, zamisli časak, pogleda 
ga još jednom i reče: 

»Ako doista želite, tada pođimo!« 

Pođoše  Jelačićevim trgom, Strossmayerovom 
ulicom i kada stupiše na Zrinjevac, zaigra glazba. 
Drvoredom, kolnikom, pločnikom, pod pustim pla- 
tanama šetaše mnoštvo u raskošu bogatstva krzna, 
sukna i svile, Svuda se kazaše obijest, ljepota, mla- 
dost, Nadglasavajući ljupki žamor ljudskih odjeki- 
vaše zvek glazbe od kićenih fasada palata. Sunce, 
blještavo zimske sunce, zasljepljivaše oči. 

»Ovdje je zbilja lijepo — reče Blaženka, — Do 
lazite li često na Zrinjevac?« 


»Gotovo svake nedelje, — odvrati on, — Zaželim 
si malo buke, jer sam cio tjedan zaokupljen poslom, 
te ne izlazim nikamo.« : 

»Ah, dal — potvrdi ona. — Vrlo ste ozbiljni.« 

On odvrati smiješkom: 

»Star sam. Vidio sam sve u svijetu i smirujem se | 
pomalo u ushitu razočaranoga. Blago vama! Vi s va- 
šom mladošću i sa svim čarima vaše ljepote stupate 
istom sada u život.« 

»Možda se varate, — usprotivi se ona, — Mi žene 
živimo brže, I ja sam se već često razočarala, Često 
sam pomišljala: eto, sada počinje život, Ali uzalud. 
Možda nikada ne će početi ono, čemu se nadam.« 

>Ne valja, gospođice, da težimo za velikim.« 

»Ja i ne težim za velikim, Nadala sam se, da ću , 
u Zagrebu naći dobro namještenje, ali sam se mo- 
rala zadovoljiti s kukavnim mjestom u upravi nekih 
novina,« ' 

»Vi niste iz Zagreba?« e 

»Ne opaža li se to na meni na prvi sodledž« 

Nasmijaše se, On odvrati: 

»O, dal Opaža se to na vašoj iskrenosti.« 

Dođoše do palate Jugoslavenske Akadamije i 
zaokrenuše sa strujom šetalaca. Neki mladići, pro- 
lazeći mimo, pozdravljahu Blaženku, Ona reče: 

»Istom sam od jeseni ovdje i već me sve pozna.« 

Ivo odgovori: 

»A ja sam proveo u Zagrebu većinu svojih go- 
dina i ne pozna me gotovo nitko, Zašto nisam mlad 
i krasan kao vi?« 

»Varate se, ako mislite, da je to razlog mojih 
poznanstva, U upravi dolazim u saobraćaj s mnogim 
strankama, pa me tako mnogi poznaju. Vi nemate 
posla sa strankama?« 

»Vrlo malo.« 

»Htjela bih takovu mirnu službu.« 

»Vi nijeste za to. Vi treba da se pokažete svi- 
jetu.« 

»Ne težim za tim, Pošla sam za hljebom, jer sam 
od kuće vrlo siromašna. No i ovdje jedva živim, Ne 
mogu kupiti ni novi šešir, Ne gledajte moj šešir!« 

Ona porumenje, a on s ganućem pomiluje pogle- 
dom izobličeni njen šeširić i kliknu: 

»Vi i ne slutite, kako ste krasni u vašoj, nevolji! 
Miliji mi je vaš šešir od najraskošnijih, što se vide 
Zrinj evcem,« 

I oni se pogledaju srdačnim ganućem, Glazba 
zasvira ariju iz opere »Mignon«, Tanka trublja, 
praćena žamornim pojanjem glazbala, odjekivaše 
šetalištem, podrhtavaše zrakom, dizaše se k nebu, 
k suncu. Prožet divnim nekim osjećajem upita Ivo: 

»Jeste li slušali operu »Mignon«? Čini mi se, da 
ste vi mala Mignon u tuzi vaše crne ljepote i u 
dražesti vaše bezazlene bijede.« 

»Ne poznajem Mignon. — odvrati ona. — Nisam 
još gotovo ništa vidjela.« 

On reče: 

»Vrlo bih želio, da vam pokažem sve, što je li- 
jepo. Hoćete li mi dati prilike?« 

»Jest, ako ostanemo dobri prijatelji. A mi ćemo 
ostati prijatelji, Zar ne?« 

Ona ga pogleda moleći, a on odvrati iskreno: 

»To mi je vruća želja, jer ja nemam na životu 
ni roditelja, ni braće, ni prijatelja. Kroz godine sam 
potpuno sam i uzalud tražim srodnu dušu, Katkad 
sam iskreno čeznuo za milom nekom neznanom dje- 
vojkom, maštao o njenu liku, opajao se. iluzijom, 
stvarao lude snove i već sam izgubio nadu, da ću je 
igdje naći, Da nijeste možda vi ta mila djevojka?« 

Ona ga pogleda zadivljena, Novi sjaj prosja nje- 
nim bićem. Dirnuta kliknu: 

»Sada znam, odakle se poznamo!« 

Ali je on nije pitao odakle, Sav žamor aleja, for- 
tissimo glazbe, zvonjava, sva buka velegrada i šum 
vlastite krvi, što je osjećaše tijelom, slije se u vi- 
soku, divnu himnu, što je zaorila sred jada njegova 

života tako nenadano, tako čudno, tako glasno, Za- 
nesen on reče: 

»Nikad ne smijemo zaboraviti ovoga danal« 

Doskora pred tramvajem, koji se približavaše 
k stajalištu, ona reče: 

»Treba da se rastanemo, Predugo smo se zadr- 
Žžali.« I 

»Odlazite? — upita on. — Kada ćemo se opet 
vidjeti?« 

»Druge nedelje?« 

»Ne možemo li prije?« 

»Vrlo rado, Šećete li uveče Ilicim?« 


»Gotovo nikada, No ako budem siguran, da ću“ 


vas tamo naći...« ' 

»Ja se svaku večer oko šest sati vraćam iz 
uprave, Prolazim kući cijelom Ilicom; možete me 
dakle lako naći, Drago mi je bilo. Ne zaboravite!« 

On skine šešir, pokloni se, stisne pruženu malu 
ruku, zagleda se u njene oči i gledaše neko vrijeme, 
kako mu je odnosi tramvaj, Zatim se smeteno na- 
smiješi i pođe brzim korakom kroz mnoštvo. 


* 


Tri je večeri očekivaše u Ilici, ali nje nije bilo, 


i on se zlovoljan vraćaše kući, Poslije nije više do- 
lazio u Ilicu. Nastavio je živjeti životom povučena, 
razočarana čovjeka i pomalo je zaboravljaše mirom 
skeptika, Iduće se nedelje ipak svratio na Zrinjevac, 
premda je trebalo, da otputuje u Drežnik, Nađe 
Blaženku u društvu mlade, makicošene gospode, 
Elegantna, nova od pete do glave, veselo čavrljaše. 
Prolazeći mimo on ju je srdačno pozdravio. Ona se 
ispriča društvu i pođe mu ususret, ' 

»Drago mi je, što vas vidim. Znate li, šta je 
nOovo?« i 

šmiješeći se promotri on cio njen lik i reče: 

»U vas je sve novo. Jedva sam vas prepoznao.« 

»Vi se šalite. Našla sam dobro mjesto s velikom 
platom.« 

»Lijepo! — odvrati on, 
gdje?« ' 

»xU Centralnoj Balkanskoj Banci.«. 

»Čestitam!« — 'osmjehnu se on i stisne pruženu 
ruku, 

»Hvala! A što vi radite?« 

»Čekam uzalud na vas.« 


— Smijem li pitati 


»Zar zbilja? Tako mi je žao! Ne ljutite se! U 


ponedeljak nastupila sam novu službu, $dje radim 
do sedam sati uveče. Tada se istom vraćam kući, 
Žao mi je, što ne možemo dulje razgovarati, Gle- 
dajte, da se skoro vidimo! Do viđenja!« 

I oni se oprostiše. Vraćajući se Zrinjevcem on 
ju je opet vidio, gdje dražesnim svojim načinom 


A 

čavrlja s društvom, koje njemu nije bilo milo. I 
on se ranije nego obično udalji sa šetališta, 

Nije je više čekao u Ilici. U nedelju pred Boži- 
ćem ugleda je iznenada na Preradovićevu trgu, 
gdje se uspinje na auto, Za njom se uspeše dva bla- 
zirana mladića, On otkrenu glavu i učini se, kao 
da je ne vidi. 

Došavši u mir svoga gornjega grada, on nije više 
htio da misli na nju, premda mu se tako često u 
duhu javljaše, Silom ju je odgurnuo i zaboravio 
s malenim, porugljivim smiješkom, kaošto je već 
prije zaboravljao tolike druge. 


HI. 

Plemeniti gospodin Marko Sabljak ,djed našega 
junaka, bijaše nadaleko štovani vlastelin drežnički, 
Iz neznatnog »šljivara« razvio se on malo pomalo 
u uglednog plemića, vlasnika zaokružena dobra, 
moćnog zaštitnika sitnih svojih susjeda, koji ga 
s poštovanjem zvahu »naš gospodin«. Iz cijele oko- 
lice dolažahu u Drežnik mali seljaci okićki pitajući 
savjet, tražeći pomoć, On, debeli, dobroćudni star- 
čić, nije se uzoholio kao mnogi drugi njegova sta- 
leža, već se rado odazivaše poniznim molbama nji- 
hovim: dijeljaše opširnim svojim iskustvom savjet, 
davaše otvorenom rukom novac, posuđivaše sjeme, 
oruđe, strojeve, Zvaše, šta više, djevicu Veroniku, 
jedinicu svoju, govoreći: 

»Hajde, mila, podvori nas vinom !« 

I djevica Veronika, tiha, vitka, sa začuđenim, 
velikim plavim očima, nošaše na poslužavniku, što 
sjaše od čistoće, bocu bijela vina, kojim prolažaše 
zlatno iskrenje. 

Prateći zatim susjede još im putem odrezivaše 
mladice plemenite voćke nagovarajući: 

»Cijepite, susjede, vaše divljake! Imat ćete ple- 
menita voća.« ' 

Jednakim marom zanimao se on za sve grane 
gospodarstva. Ustavši prvi u cik zore, buđaše on 
brojnu kućnu čeljad, izvođaše blago iz čistih staja, 
otpremaše gvožđem okovana kola, nezarđane stro- 
jeve u polja, šume, vinograd, lug, da začas opet 
skokne kući, I gle čuda! Svuda odzvanjaše zvonka 
pjesma rada: zvečahu kose, škripahu teško nato- 


varena kola, udarahu motike, bijaše mlat, Mukahu - 


pretila stada blaga, obijesna postrkivaše se telad, 
pjevahu žetelice, klicahu berači noseći u brentama 
zreli grozd, Dvorom dizaše perad zaglušnu radost, 
mirisnom kuhinjom odjekivaše rad služavka; zujahu 
pčele, pjevahu ptice. Jer on je bio svagdje i nije 
nikakvo čudo, da je za njegove uprave procvao 
Drežnik neviđenim bogatstvom, 

Ostarivši nije više dospijevao na sve, a i podjeti- 
njio je nekako, U dolini Okićnice sagradi veliki mlin 

i boravljaše u njemu cijele dane, cijele noći isprav- 
ljajući nejednolični rad kolesa, Mlin mu posta gla- 
sovit, jer meljaše i po najvećoj suši. S daleka no- 


šahu seljaci na ramenima vreće pune žita, a on ih 


smiješeći se dočekaše i šaleći se, bijel poput 
prava mlinara, primaše teške vreće. Činilo se, da 
radi više od ljubavi negoli od želje za sticanjem, 
jer uzimaše najmanji ujam. Poslije ga zanese voć- 
njak, što ga je zasadio na breščiću povrh Drežnika, 
Izmijeni nevaljale voćke, proširi voćnjak iskrčivši 
dobar dio šume, ogradi ga divno šišanom živicom 
i uživaše u njemu staračkom radošću, U osamdese- 
tim godinama uzljubi ruže, kojima iskiti cio dvor, 
cio vrt, cijeli Drežnik, Činjaše se tada ljeti Drež- 
nik poput rascvjetalog zemaljskog raja nad dolinom 
zelenih livada, među šumovitim obroncima Okića, 

Pod jesen godine 1883, umre plemeniti gospodin 
Marko Sabljak, Sagnuvši se, da podigne vjetrom 
bačenu žilu ruža povijuša, ujede ga guja, i on pre- 
minu u najvećim mukama, Ponesoše ga drugi dan 
na ramenima preko strmih bregova okićkih maleni, 
susjedni plemići, odjeveni u crne surke, optočene 
plavim gajtanima i sahraniše ga uz sveopću žalost 
u obiteljskoj grobnici kraj župne crkve Majke Bo- 
žje Okićke, 

Baštinicom golemog imutka ostade tiha, tužna i 
klonula djevica Veronika, Poput sjene prolažaše 
ona velikim svojim dobrom, više moleći nego nala- 
žući, tražaše bilješke očeve u starim kalendarima, 
kada valja koji posao obaviti, kolebaše smetena 
protuslovljima, odgađaše radnje, zakašnjavaše. Vi- 
djela je doskora, da propada Drežnik i obrati se 
k Bogu. U jednostavnu crnu ruhu koračaše nede- 
ljom u crkvu, kitijaše obiteljski grob i pažljivo slu- 
šaše iz vlastite klupe lijevo od oltara sv, misu. Po- 
magaše bijedne, požrtvovno njegovaše bolesne. Ali 
pomoć nije dolazila ni od Boga, Propadaše Drežnik, 

Javiše se prosci sa svih strana, no ona ih redom 
odbi, Znala je, da se lakome za njenim dobrom. 
Potajno se izrugivahu pod Okićem staroj djevojci, 
ali se poslije priučiše na nju i pustiše je na miru. 
Ona nastavi svoj kreposni život bez radosti, bez 
nade, bez cilja. 

Potkraj svoje mladosti stade najednom poha- 
đati mlin, Sate i sate sjeđaše ondje na nisku tro- 
nošku slušajući šum slapova i gledajući tajnoviti 
rad kolesa, Mlad i snažan mlinarski momak, Jankić 
Rašićev, nosaše polugo vreće žita i nagnut nad ve- 
likim, drvenim lijevkom pokazivaše ispraznjujući 
vreće napete mišice mladenačkog svog tijela, raz- 
vitog radom, Gledala ga Veronika i šalila se katkad 
s njim, premda momak bijaše glup. U njegovoj prat- 
nji pregledavaše mlinske ustave, žljebove, osovine, 
zalihe žita, što bijahu prosute gornjim podom, visoke 

naslage unakrst složenih punih vreća i vraćaše se sve 
čudnija u samotni svoj dom, No nekog popodneva, 
kad žar titraše zrakom, izletje kao obezumljena 
djevica Veronika iz mlina i vrati se posrćući kući 
u strahovitu, bolnu čudu, Leže u postelju i ne izla- 
žaše više nikamo, Osjeti doskora, da je trudna, 

U to doba mnogo je trpjela Veronika. Htijaše 
umrijeti, ostaviti sve i pobjeći, prodati Drežnik i 
sakriti se u tuđini, Ali se ipak sabra, zovnu mlin- 
skog slugu Jankića Rašićevog, otkri mu tajnu i za- 
traži, da je oženi, Zabezeknut momak odbi u svojoj 
gluposti, On da oženi drežničku gospođicu? On, 
Jankić, komu se rugahu seoske djevojke! Na pono- 
vne molbe Veronikine osta tvrdoglav i tada se umi- 
ješa njegova rodbina: 

»Jankić! Ne budi lud! Jankić!« 

A noću dolažaše njegova majka i nešto šaputaše, 
Kad bijaše sve uzalud, uzeše njegovi roditelji stvar 
u svoje ruke, Učiniše s gospođicom bestidni ženid- 
beni ugovor, uglaviše dan svadbe, umiše Jankića, 
obukoše ga u novo, crno ruho, okitiše stručkom 
ružmarina i dovedoše ga s tamburašima u Drežnik, 
Otvore se tada golema hrastova vrata, i oni ugle- 
daše drežničku gospođicu u bijelu, jedva prozirnu 
velu, Povezoše se zatim uz svirku tambura i ciku 
svatova preko sunčanih bregova okičkih u crkvu, 
gdje ih uz silno zanimanje cijeloga kraja vjenča 
časni plebanuš okićki, 

Drugi dan, premda postade vlasnik mlina i ve- 
like oranice, skinu Jankić gospodsko odijelo, obuče 
staro svoje mlinsko prnje i život poteče kao i prije. 
On odbijaše gospodsku hranu, što mu se slaše iz 
Drežnika; uzimaše samo vino, 

Tada u jesen podiže se rano u zoru oko drežnič- 
kog dvora veliki žagor, Sve se ustrčalo kao ludo. 
T sama Veronika, prenuvši se od grozna sna, po- 
letje raspuštenih kosa k mlinu, prviput otkad je pre- 
stala biti djevicom, zađe među mnoštvo, što zgra- 
nuto zuraše na širom otvorena vrata, i stade kao 
ukopana. Spaziše je, snimiše šešire, zašutješe i uči- 
niše prolaz, Polaganim koracima uđe Veronika. Na 
mlinskim klupama ugleda položeno mrtvo tijelo Jan- 
kića Rašićevog, muža svog, Nekad krasno tijelo mom- 
kovo bijaše sada poplavljela, nabuhla lešina. Mokri 
pramovi crne kose padahu na izobličeno lice. Svi se 
pogledi svratiše na Veroniku, I tada — tko da 
prozre ljudsko srce? — pođe ona brzim korakom 
do lešine Jankićeve, podiže uvis obje svoje ruke i 
pade sa strahovitim krikom na njegove grudi, 


* 


Potkraj veljače 1892, rodio se Veroniki sin. Na 
krštenju dobi ime Ivan, i kao krsni kum bude ubi- 
lježen u knjigu krštenih Blaž Novosel, ugledni su- 


sjedni seljak, Dječak bijaše isprva veoma slab, te 
se činilo, da će biti kratka vijeka, Požrtvovnom nje- 


“gom majke, koja je strepila nad njim, oporavi se on 


u drugoj godini svog života na veliko razočaranje 
očeva i majčina roda, Prohoda i protepa na neizre- ' 
civ Veronikin ushit, koja je sada, u miru rascvjetala 
Drežnika, sred livada, šuma i polja, provodila svoje 
najsretnije dane, Raskošno zadovoljstvo, divan du- 
ševni mir, jasan životni cilj prodahne njeno biće. 
Razvi silnu djelatnost. Nekad plašljiva djevojka 
postade svijesna, snažna, neumorna žena, Jureći 
svojim vlasteostvom nadgledavaše, nalagaše, prigo- 
varaše, psovaše, Opet odjeknu svuda stoglasna 
pjesma rada, Napredovaše Drežnik, no prepolagano 
za Veroniku, Tražila je nova vrela prihoda, nove 
načine štednje. Nije više pomagala sirotinji, nije 
njegovala bolesne. Lukavo spremaše zasjedu svojim 
susjedima, posuđivaše im novac i kupovaše na 
dražbi njihovu grudu, Počeše se bojati lukave žene. 
Tajno nazivahu je lihvarkom, vješticom, no ona je 
bila sretna, Znala je, da radi za malešno ono milo 
biće, što se igraše u travi. Uzimaše ga u naručje, 
nosaše vrh voćnjaka, odakle pucaše daleki vidik, 
okruživaše rukom pokazujući kao nikad prošireni 
Drežnik i govoraše sinu: 


»Gledaj, mili, ovo je sve tvojel« 
I on pitaše ne čudeći se: 
»Zar cijeli svijet, majko?« 

Ona bi tada odgovorila: 

»Da, cijeli svijet je tvoj«. 


Pučku školu svrši pod Okićem, Jedan stariji, 
bolji momčić dolažaše po njega svako jutro i vo- 
đaše ga brižno odjevena, s torbicom na leđima u 
školu, gdje pažljivo čuvan od učitelja primaše pivi 
nauk, Vraćaše se tada o podne veselo trčeći niz bre- 
Sove i padaše od crnila prljavih ručica u zagrljaj 
majke, koja ga dugo izgledaše. Radosnim glasom 
pričaše, što je naučio: kratke, mile priče, zbijene 
opise, zamršen račun. Na svršetku poljeća donošaše 
ponovno zlatne pohvalnice, nagradne slikovnice, 
odlične svjedodžbe, Nije ni slutio, da j je sve to tako 
skupo plaćala majka, 

Kada je svršio pučku školu, nađe se Boapođa Ve- 


“ ronika u teškoj briza, Svakako je odlučila, da: škola 


sina i da ga učini gospodinom punim svakoga zna- 
nja. Neko je vrijeme namjeravala, da proda sve 
i da se preseli u grad, Zatim je žaleći za Drežnikom, 
ktjela da ga dade u zakup, dak sin ne svrši nauke, 
Konačno pobijedi dalekovidna majčina ljubav i ona 
velikodušno odluči, da se s njim dijeli, Pomiri se 
sa zavađenom rodbinom u Zagrebu, te iza duge pre- 
pirke i mnogih vijećanja dovede gospa drežnička 
sina svog u dom ujaka, visokog državnog činovnika, 

brižno ga namjesti, upiše u gornjogradsku gimna- 
ziju, osobno ga preporuči profesorima, ostade u 
Zagrebu s njim nekoliko tjedana i vrati se smirena 
u jesensku zaposlenost ladanjsku. 

Zašavši u čudesnu buku grada, u nov način ži- 
vota među tuđim ljudima, osjećaše Ivo bolnu čež- 
nju za svojim domom, Sam u svojoj odajici, sti- 
snuvši se pod pokrivač u postelji, sanjaše o 
Drežniku, gdje je proveo sretno djetinstvo, o pasti- 
rima, s kojima se tajom igraše, o psu Garovu, o 
voćnjaku, gdje se penjaše na jabuke, o vinogradu 
Vicebanjščaku, gdje slušaše, kako fičukaju kosovi, 
o strogom kumu Blažu i o milom krilu majčice, čija 
ga ljubav činjaše bezbrižnim, radosnim, sretnim, 
Sada je sve to iščeznulo kao divni san. U školi dru- 
govi i ne gledahu na nj, stara ga tetka često karala, 
mlade ga rođakinje ismjehavahu, Bijaše im smije- 
šan njegov okićki govor, njegovo priprosto vladanje; 
nazivahu ga: seljačić, pastir, Zbuni se on tada i 
poče da pazi na svaku svoju riječ, na svaki kret. 
Šaptaše Olga Vjeri: 

»Gle, kako se drži kao lipov prima 

I praskahu u zvonki smijeh šiparica, 

Tada, našavši se sam, padaše u suze, željaše da 
se vrati u Drežnik, deišom pisaše majci čudnovata 
pisma, na koja je ona smjesta dohrlila, utješila ga, 
primirila, poučila, i on bi opet nastavio svoj novi 
Život trseći se, da se istakne u školi, da ugodi staroj 
tetki, da ne bude smiješan rođakama, U drugoj go- 
dini to mu i uspije, Postade kao i drugi gradski dje- 
čaci njegovih godina: dobar učenik, poslušan nećak, 
valjano odgojeni gospodičić, 

Iza odlično svršene II, gimnazije vrati se na 
praznike u Drežnik, Stidljivo ljubljaše majku, bo- 
jažljivo tražaše uspomene svoga djetinstva, Opazi 


s bolom, da se sve stubokom promijenilo, Pastiri ga 


više ne prepoznaše, već snimivši šešire gledahu ga 
u čudu, Kum Blaž kimaše nad njim glavom, sam 
pas Garov ne ljubljaše ga više kao nekada, a i maj- 
ka bijaše nekako smetena, Govoraše suznih očiju: 

»Ne ljubiš me više kao prijel« 

On odgovara potresen: 

»Ljubim te, majčice, ali nisam više dijete.« 

I neke noći crknu pas Garov, 

Treći i četvrti razred gimnazije nije prošao 
odlično, Ivu su privlačile nove radosti, nova zani- 
manja, Radoznao zadobi živahnost i odvažnost, Steče 
mnogo prijatelja, s kojima sprovođaše slobodno vri- 
jeme u bučnoj igri, izletima punim pustolovina, u 
lutanju golemim gradom, koji mu otkrivaše svoja 
čudesa, Pod konac četvrte gimnazije javi se prva 
njegova ljubav, Bijaše to neznana, draga djevojčica, 
zlatokosa licejka, kojoj on ne znadijaše ni imena. 
Na crkvenim svečanostima, drščući u gustu spaliru 
gledaše je svu u bjelini, gdje prolazi u ophodu s vi- 
jencem pupolja bijelih i sipa sitno cvijeće na put, 
kojim će proći Otajstvo pod baldakinom, I on bi 
poniknuo pogledom, zadivljen, zbunjen, prestrašen, 
da tko ne sazna tajnu. Najednoć iščeznu ona s nje- 
gova horizonta, a njega -:povuče bujica događaja 
k drugim mislima, 

Po raspustu iza svršene niže gimnazije banu on 
poletan, radostan, sretan u Drežnik, Osjetio je 
punu svijest života, Bio je mlad, lijep, razuman, 
bogat, Našao se pred životom, koji ga čekaše s obi- 
ljem svojih tajna; naslutio je nova obzorja, što kriju 
nove ljepote. Kao nekad vrh djedova voćnjaka začu 
zanesen divne riječi: 

»Cijeli svijet je tvoj! Cijeli svijet je tvoj!« 


(Nastavit će se), Lav Lović. 


ŽENAMA 


Vaše od vjetra razmršene slike 
šume i zvuče u mojoj duši 
mirisne, lijepe žene, 


Stojite i padate u noć 

okružene oblacima života, 

Sm'ješite se, kada vam umiru uspomene, 
a mašući rukom dozivate sne, 


Daleko — — — > 


Čeznem za vašom blizinom i slutim: . 
vi ste mi sestre po lutanju, 
vi ste mi sestre po snu. 
. Noću. promiču nebom svijetle pžeđa 
= — ležite nemoćne pred svojim hramovima 
i čekate, 


San vas, umorne, privlači u hladna naručja, 
.a zvijezde rasplamsalim zvucima - 
promiču prsima | vašim — 


Stevan Tomić. 

CARSKA NOĆ 


u, 


a čarobna noć puna svijetla, muzike i 


boja, puna nekog divljeg sveživotnog 
pijanstva, u kojem dršću ljudska srca, 
kao jutarnja rosa na paukovoj. mreži, 
bila je za Arifa neko novo tajanstveno otkro- 
venje, On je u tom metežu razdraganih mladosti 
i nasmijanih žena sanjario o svome kraljevstvu, koje 
mora neminovno doći, o kraljevstvu, u kome je sve 


tako čudno i tako jezovito lijepo, da čovjeka pro- 
žimaju srsi i suze mu naviru na oči i neka ga taj- 


novita nježnost, neka božanska nevina sreća obe- 


zumljuje, i on se gubi u tom začaranom svijetu, bez 


svijesti i bez poimanja, kao stvar, 

Sala je bila puna načičkanih žena i djevica u 
prozirnoj bjelini, kao da su ogrnute tankim ptičjim 
perjem što leprša lagano po zraku, kao tanka 
paučina, Svima je na licu lebdio neki čarobni smije- 
šak i svi su se micali nekim zamamljivim pokretima, 
kao da plešu, a Arif je svu tu ljepotu slobodnoga 
svijeta upijao u svoju zdravu i netaknutu dušu i 
bilo mu je tako lagodno i tako prijatno pri duši, 
da je htio klicati, vikati i valjati se po uglačanom 
patosu, kao malo obijesno psetance, Ali bilo ga je 
sram i on je sve svoje oduševljenje i svu svoju ra- 
dost zatvorio u dubinu svoje naivne dj ečačke duše i 
tamo sam u sebi izgarao od opojnosti, sna i pijanstva: 


Svi su se za njim obazirali i svi su ga promatrali. 


s nekim posebnim udivljenjem, koje se javlja u 
čovječjoj duši, dok gleda kakvu čistu i netaknutu 
prirodnu krasotu, Zdrav, dječak, s kudravom glavi- 
com, rumenim obrazima i pokretima punim zdravlja 
i istinskog života, u bijelim lanenim gaćicama i sni- 
ježnoj košulji od tankoga veza, svraćao je na sebe 
svu radoznalost publike, kao rijetka egzotična 
biljka, što je donesena u strane i tuđinske krajeve. 

Katkada sred te opojnosti i buke sjetio bi se on 
i Šemse i silno zažalio u duši, što nije i ona tu, pa 
da vidi, kakvim je sjajem okružen njezin mali bato 
i šta znači pravi slobodni i razulareni život. Čvrsto 
ie vjerovao, da će. se ona ipak opametiti i da će 
sama priskočiti do Zahidine kuće i s njome se za- 
putiti zidom do hotelske bašče, a onda negdje na 
tarabi pronaći puciju i pogledati u taj život, u to 
svijetlo i u tu silnu neobuzdanu radost. Čim bi 
ulovio zgodnu priliku, istrčao bi u baštu na mjese- 
činu i verao se uz tarabu, ne bi li otkrio gdjegod 
svoju dragu sestricu, kako čeznutljivo viri u život, 
koga nigda nije mogla upoznati, Ali napolju je bila 
mjesečina ukočena i hladna kao led, akacije su šu- 
mile beznadno i tužno, a velika rijeka, kao utovljeni 


šmizavac, puzala u daljine i ostavljala za sobom 
reski kričavi odsjev. Bilo je sve tako strogo uko- 
čeno, ozbiljno i jezovito, da ga je počeo hvatati neki 
čudni strah i gmiziti kroz njegovu dušu, kao mravi- 
njak, I on bi se u tim časovima vraćao u salu mnogo 
smeteniji i tužniji, iz očiju mu je virila neka za- 
tomljena bojažljivost, neka crna nejasna slutnja, 
pomiješana sa čežnjom za veseljem i tugom za se- 
strom, koja ga eto ipak nije htjela poslušati... 

. I kad je vani mjesečina prolila svoj mjedeni sjaj 
u dan, i hotelske sluge počele gasiti svjetiljke i 
mesti s podova prosute konfete, koriandole i rastr- 
gane serpentine i boce kupiti sa stolova, i kad su se 
i zadnji gosti, blijedi od neprospavane noći digli 
da odu, otišao je i Arif. Čim je izašao iz hotelske 
bašte i vidio pred sobom cestu polivenu noćnom vla- 
gom i pomislio, da ta cesta vodi njegovoj kući, u 
kojoj leži bolesna sestra i rastužena majka lama 
ruke nad njezinom posteljom i proklinje njega, ne- 
harnog sina, što je ostavio sve i nju i kuću i sestru 
i pobjegao u život, iskrsnu jače pred njegovim očima 
sinoćnji strah i on se nađe pred užasnom prepre- 
kom, Ako dođe kući ovako neispavan i prispije na 
još svježu srdžbu svoje majke, koja ovaj puta ne 
će poznavati šale, sasuće na njega sve kletve svijeta 
i protjerati ga iz kuće, Istina on se toga nije toliko 
bojao, jer je imao zaleđe u Osmanbegovice, koja 
ga je i onako iskala od majke i obećala ga poslati 
na gimnaziju, On se bojao nečega drugoga. A to 
drugo bila je Šemsa: 

.Bog zna, kako je ona poslije njegova odlaska 
sprovela noć, Možda joj se štogod i dogodilo. Ona 
je plašljiva, pa ako bude gdješta samo šušnulo, mo- 
gla je svisnuti od straha, A majka možda i nije 
odmah došla, možda se zadržala kod Osmanbego- 
vice dugo, pa čak i noćila kod nje, a Šemsa sama 
proboravila cijelu noć, 

Te nepoznate okolnosti i ta nedoumica svratila 
je dječaka sa ceste u gajeve i on se umiješao među 
čobančad i ostao s njima sve do kasne večeri.., 

Spustio se suton i čobančad pjevaju, a male se 
kravice gegaju s noge na nogu i nose kući puna vi- 
mena mlijeka, Zrakom struje neki lagani valovi, što 
provejavaju grudi i napunjaju ih nekim tihim bla- 
ženstvom, što naliči na san. Arif ide za kravama, 
a duša mu puna tjeskobe i puna neke strahovite 
slutnje, što s vremenom sve to jače raste i sve to 


“teža biva.., 


— Otiću kući, — umovao je Arif, Otiću kući, 


opa makar mi se ne znam što dogodilo, Ne će me 


ubiti. A ovako je gore, Što više otežem, sve će gore 
biti, Idem vala kući ravno, po kud puklo da puklo. 


Godina IU. 


OVIJENAC« 


Knjiga IV./i 


VIKTOR ŠIPEK: PADOVA: ZVJEZDARNICA. 


Uđe na kapiju i polako se na prstima dovuče 
preko avlije do kućnoga praga i po svom: starom 
običaju zaškilji obješenački kroz otvorena vrata u 
kuću, 

Kuća je bila pusta i nekako kao da se za taj 
jedan dan sva promijenila, Ni stvari nisu bile na 
svom mjestu, A tamo gdje je bila Šemsina postelja, 
tamo je ležao drveni sanduk i na njemu njezina 
postelja, Arif se zabezekne, Nije mogao da dahne. 
Majka je u pročelju sobe sjedila na hasuri, kotr- 
ljala merdžane na tespihu i šaputala molitvu, Nije 
se nijedamput pokrenula, sjedila je nepomično i 
molila, U Arifu se probudi nešto strahovito, zavitla 
njegovim dječačkim tijelom i on kriknu: 

— Majko, a gdje je Šemsa, 


Tišina. Majka samo moli i ne miče se... Arif 
zaplaka i ne znajući, bi li ušao ili bi pobjegao, : 
okretao se na jednom mjestu, a suze mu curile niz 
lice kao kiša, "Ona crna slutnja, što ga je mučila 
cio dan, grebla je svojim strahovitim noktima nje- 
govo-malo srce, i on je ćutio, kako mu nestaje rav- 
noteže i kako mu se tlo izmiče-ispod nogu, Šutio je 
neko vrijeme, a onda opet zavapi: : 

— Tako ti Boga, majko, kaži mi, gdje je Šemsa! 

Mati baci tespihu na hasuru i savi je u klupko, a 
onda se okrenu prema sinu. Bila je tiha, a neko 
strašno bljedilo ispod narovane kože na licu osu se 
lakim rumenilom, 

— Sad si došao da pitaš, gdije je Semsa, Li. nje. 
više nema, A gdje si dosad. bio, 


Godina liL 


»VIJENA C« 

— Zašto je nema? Kuda je otišla, dahnu upla- 
šeno dječak. 

— Otišla je tamo, otkud se nikad više ne će 
povratiti, 

— Umrla? kriknu dječak, 

— Umrla.,, A ti se činiš i nevješt, kao da i ne 
znaš, što si počinio... 

— Majko, bogami, ti se šališ, ona nije umrla, 
ona je sigurno kod Osmanbegovice ,.. kako bi ona 
mogla umrijeti,,, Šemsa, pa mrtva,., — Dječaku 
najednom navališe rodne suze na lice i sakri glavu 
među dlanove... : 

— Majko! — krikne dječak, Ja ću nju naći, ja 
nju moram naći, pa makar da ste je i u zemlju 
sakrili, On skoči preko Osmanbegovici, Tamu mu 
je sluškinja kazala, da su danas došli ljudi iz čar- 
šije i da su mu sestru odnijeli pred džamiju i tamo 
je ukopali. 

Dječak je pao na zemlju i očajno grebao noktima 
travu, čupao sa sebe odijelo i gušio se u grčevima 
cijeli jedan sat.., Kući mije više nikad otišao, 
samo da ne vidi majke i da mu ona po drugi puta 
ne kaže, da je Šemsa mrtva, On to nije nikako 
mogao vjerovati. Nje je negdje nestalo i ona će se 
pojaviti, čim bude zato vrijeme i on će onda samo 
uz nju živjeti, Nikuda se ne će od nje micati i biće 
najsretniji čovjek na svijetu. Sad je pomalo poćev 
shvatati, da sve ono, što je on dosada smatrao uzvi- 
šenim i lijepim, sav sjaj električnih žarulja, urnebes 
muzike i zamamljivi. smiješak na otmenim licima 
namirisanih gospođa, da sve to nije ništa prema 
onoj sreći: naći opet svoju sestru i ostati vječno uz 
nju, pa makar i zatvoren u četiri zida. On je napo- 
kon dobio svoj ideal, svoj životni cilj. I ako je taj 
cilj u njegovoj sadašnjoj dobi bio primaran, naivan 
i nejasan, on je ipak vjerovao u njega i s njim je 
odsada započeo da živi, 

Osmanbegovica je doznala naskoro, što se zbiva 
u duši dječaka i ona ga je poslala na selo, a kad su 
školske ferije prošle, spremila $a u gimnaziju, gdje 
je i ostao. Nikad više nije htio da dođe kući, da 
obiđe mater i poznanike, Ferije je proboravljao na 
putovanjima i razvijao se u nekog čudaka, u koga 
su svagdanji ljudi gledali sa zaprepaštenjem i ne- 
poimanjem, kao u zagonetku, Jedno je bilo kod 
njega jasno i stalno, da bježi od svog rodnog mjesta 
kao od nečega, što bi u njemu oživilo najgroznije 
uspomene i možda probudilo, nova strasnija osje- 
ćanja i zato se čuvao rođene kuće kao grobnice, 

Svršio je i gimnaziju i upisao se na univerzu, 
gdje se posvetio specijalnoj filozofiji s tolikom lju- 
bavlju, kao fanatičar religiji, Na univerzi se upo- 
znao s medicinarem Izetom Kopićem, s kojim je 
otpočeo čudno drugovanje. To nije bilo prijatelj- 


stvo ni drugarstvo, nego neka vrst traženja svoje 
krajnosti, svoje oprečnosti, Izet je bio neobično bru- 
talan, naprasit i opor čovjek, Poznavao je samo 
jedan zakon u životu, a taj je: sve što se ne može 
opipati, što nije vidljivo, ne postoji. Oni su se 
dnevno sastajali i strahovito se prepirali, katkada 
i do šaka, _ Ali to sve nije toliko važno, koliko je 
važna jedna zgoda, koja baš nas interesira, 

Bilo je to u Arifovu stanu u proljeće, Obojica su 
sjedila za stolom jedan prema drugom i šutjeli... 
Arif je neko vrijeme buljio u pod kao da u duši 
prekuhava neku duboku misao, koja je urasla u 
njegovo biće i pretopila se u njega, u njegovu unu- 
trašnjost, u njegovu jezgru, 

Reci mi, doktore — trgne se najedamput Arif i 
pogleda s nepovjerenjem u Izeta.., vjeruješ li ti 
u selenje duša... ? 

Nastade trenutačna tišina. Doktor podiže glavu 
i s malim ironičnim smiješkom, koji je uvijek ne- 
obično razdraživao Arifa, odgovori: 

— Ne, Ja ne vjerujem ni u to, da duša uopće 
postoji. To, što nazivaju dušom, to su rezultati fi- 
zioloških funkcija i kad oni uminu, uminut će i 
duša, : 

— Ti si materijalista , , 

— A ti idealista — prekide ga doktor, Ali to je 
sve sporedno, glavno je biti načisto sa samim so- 
bom, to donosi smirenje i životnu radost, 

— Smirenje? To je isto što i smrt,., U traže- 
nju, u neprestanoj borbi sa samim sobom leže zna- 
kovi života, a smirenje ištu samo slabe i kukavne 
duše, 

Doktor se opet nasmiješi, 

— Ispraznost duše, u koju ti vjeruješ, učiniće 
ispraznim i tvoje tijelo, tu jedinu mogućnost za 
istinski, nepatvoreni život,,, U tome je tvoja tra- 
gedija. 


.. — Ah šta tijelo! — odmahne Arif nervozno 
rukom — Tijelo je nesvijesna materija, a duša je 
ono, što tom materijom upravlja ,.. U njezinoj su 


ovlasti svi zakoni života.., 


— Zakoni života? Pa zar oni nisu u Božjim ru- 
kama! Izet prasnu u bučan sarkastičan smijeh: 
Bog! Hahaha! Opet jedna fikcija praznog idea- 
lizma, 

— Šta se smiješ — planu Arif, Bog će doći, Bog 
postoji, ako ne postoji u sadašnjosti, a ono će po- 
stojati u budućnosti, kao konačna rezultanta 
svega, 

— Slučaj je Bog, dragi prijatelju, slučaj, ako te 
ko upita, jer se u životu i u vasioni sve slučajno 
događa, ! 

— Slučaj je nesvijestan, dragi prijatelju, a Bog 
je svijestan, ako tebe kogod upita ,. . 

— Pa šta je svijesno u prirodi, 

— Čovjek, 

— Prema tome je po tvome mišljenju čovjek — 
Bog. x 

— Da, Ja vjerujem u božanstvo ljudi i u bitnost 
vječnoga života, 

— Pa pokaži mi onda jedan egzeplar čovjeka, 
koji je vječan i koga nisu ljudi strpali u jamu, kao 
izvrsno sredstvo za đubrenje livada i koga nisu 
crvi mačeli već treći dan nakon pokopa, Jesi li 
možda to ti? Ja sam za sebe siguran, da nisam. 

— Ne ja nisam Bog, ni ti nisi Bog, mi smo samo 
čestice one sveopće univerzalne svijesti, s kojom 
je identificiran pojam Boga... Ali i čestice su bo- 
žanstvo, kao i cjelina, zato su eto i čestice vječne, 
kao što je i božanstvo samo. Zato ja eto ne vje- 
rujem u smrt ni u prekogrobni život, 

— Pa u što onda vjeruješ, ako ne vjeruješ u 
smrt... 

— Vjerujem u selenje duše iz jednoga organiz- 
ma u drugi. ,, i na tom vjerovanju zasnovan je ci- 
jeli moj život ,. , 

— Ah.., uskliknu zajedljivo doktor. To je in- 
teresantno.., Dakle sablast smrti zatjerala je to- 
liki strah u tvoje kosti, da sad izmišljaš kojekakve 
utopističke ideje samo da je se otreseš. Eto, tu je 
pravi kukavičluk, dragi moj prijatelju, a ne u po- 
mirenju s onim, što je neminovno. 

— Ne radi se tu o mome životu — odvrati Arif 
uvrijeđeno.,, 

— Nego... ? 

— O životu moje sestre... Ona je umrla — 
kako bi to rekao — prije šesnaest godina i kroz 
to cijelo vrijeme razvijala se u meni misao, da je 
to samo prividno, da ona nije mrtva, nego da je tu, 
na svijetu među nama, samo je treba naći, otkriti, , 
I ta je eto misao dobila svoj konačni oblik u svemu 
onome, što sam dosad kazao, 

— Ti si zaista abnormalan, skoro bih rekao, pa- 
tološki tip.,, 

— To mene ništa ne smeta, , jer to još ne znači, 
da ja nemam pravo. 

— Sve su to hipoteze i sve one idu za izmišljenim, 
a ne za faktičnim stanjem stvari... 

— Hipoteze su i prebrazile svijet. ,, 

— Dobro, Neka bude, kako veliš ti,., A zašto 
ti onda bježiš od svoje kuće, od svoje matere i od 
groba svoje sestre, koji ti jasno dokazuju, da su sve 
te hipoteze lažne, ., Zašto ne odeš tamo i svim tim 
dokazima, što ih sada meni iznosiš, ne pobiješ real- 
nost i istinitost tih jednostavnih i neoborivih činje“ 
nica, A, ne smiješ, je li? 

Arif skoči i poče nervozno šetati sobom, Taknuo 
ga je u najosjetljivije mjesto, Nije mogao progovoriti 


ni jedne riječi, U njegovoj su glavi jurile najrazno- 
vrsnije misli, kao strijele i ukrštavale se, kao munje 
na oblačnom mjestu... 

— Zašto sad ne odgovaraš... dobaci mu dok- 
tor.,, 

— Tu je nešto drugo po srijedi,., Ja ne smijem 
kući naprosto zato, što me savjest peče, ,, Ti znaš 
dobro, kako je moja sestra umrla, ,, : 

— Znam, pričao si mi,., 

— Ja sam odgovoran za jedan njezin život, od- 
odgovoran pred samim sobom, a sve uspomene na taj 
Život, stoje tamo i čekajuname,,, Ja se bojim... 
ja se toga strašno bojim.., Ali ponavljam ti, da sve 
ie uspomene i sve te gole činjenice, kako veliš ti, nisu 
kadre da me razuvjere, Grob moje sestre ne doka- 
zuje, da se ona nije ponovo rodila na svijet, nego 


samo to, da je jedan njezin život preminuo, 


Eto vidiš, doktore, I ja sam odbacio sve i po- 
vukao se sam u se i u svoju vjeru, da u njoj nađem 
spasa i skinem teret sa svoje savjesti, , , 

* 

Ajiša je oplakivala smrt Osmanbegovice, Pred 
njom stoji mrtvačko ruho i ona se nadvila nad njim 
kao majka nad djetetom i pjeva mu tihe, zanosne 
molitve, kao sanjive uspavanke, pjeva tako tužno, 
kao da želi svu svoju dušu izažeti u toj pobožnoj 
pjesmi i iščeznuti skupa s njome u posljednjem: 
zvuku, Glas joj šumi hrapavo i muklo, odbija se od 
zidova i sabire se u sredini sobe u jedan teški, stra- 
hoviti eho, koji se uzdiže do stropa, odbija se od 
tvrde, neprobojne stijene, ruši se na podnice, podiže 
se novom moćnijom snagom i ponovo se vraća u 
njezine uši, u njezinu dušu i njezino srce, kao u 
tmule, uzburkane dubine, U njoj se sabrala tolika 
bol života, da bi trebala cijelu jednu vječnost, da 
je u molitvi ispjeva i isplače pa da onda odanle 
otpočne i odmori se od toga strašnog i nesnosnog 
tereta, 

Ona sjedi na koljenima, zuri nijemo u mrtvačku 
opremu, u devet jelovih dasaka, komadić bijelog 
platna, parče crne čohe, kao u svoju vječnost, sanja 
o smrti, o mirnim i jezivim grobovima, o tamnom 
bezglasnom nebu nad njima, a lice joj ukočeno, ne- 
pomično, kao u prikaze, i oči, salivene crvenim su- 
zama, kao dvije svježe rane neispranom krvlju, Na 
nebu je već odavna usahnula ponoć, Kućom se vukla 
po mraku čudna bijela sjena, raspletene kose, izgu- 
bljena pogleda i primicala se vratima starice Ajiše, 
Pod njezinom je rukom škljocnula brava i vrata se 
otisnula nekom melodijoznom, tihom škripom, kao 
da vučeš isušenim gudalom preko violine ili slušas 
u daljinama otegnuti poj smirene pjesme seoskih 
ašiklija.., Na pragu je zastala Šemsa i velikim ras- 
kolačenim očima pogledala u staricu s mrtvačkom 


11 


Godina Ili. 


opremom, U njezinoj se duši rađao užas i od časa na 
čas rastao u njoj, širio se njezinim tijelom, kao ču- 
dotvorno indijsko stablo, koje nikne pod fakirskim 
plaštem, dok se okom trene, i preraslo je kao deblo 
svoju sjenu o žarkome podnevu ,., 

— Ebejka! — kriknu tiho Šemsa, kao da se boji 
svog vlastitog glasa, Obazri se, ie: na me, 
ja se bojim tih užasnih stvari:., ti" izgledaš is 
probuđeni mrtvac,,, Zakopala si se u te daske i 
u to strašno ruho ki u grob, pa i ne misliš na me. 


A ja tamo, sama, nikog nema uza re: sve je safe: : 


i kuća je prazna, kao mrtvačnica , . Ebejka! Znaš, 
da me je pokojna mati tebi na brigi glievtia Možda 


ne mariš više za me? A uvijek si govorila, da sam 


posve nalik na tvoju pokojnu Šemsu i i da sam ti zato 
još draža, Govorila si mi, da sam se rodila u onaj 
dan, kad je ona umrla, pa ste mi zato i njeno ime 
dali,.. Ili se možda bojiš smrti? - 


Starica se okrene i baci staklen pogled na dje-' 


vojku.. 
— Smrti ,. , Zašto? Smit j je jadi našim gluvomna, 
kao nebo bed zemlje, ona nas odabire, kao mati 


djecu svoju i vodi nas za ruku jednoga po jednog, ' 


bez reda i bez smilovanja : u svoje mirne zakopane 


odaje, Danas mene, sutra tebe i tako bez kraja i. 


konca, Svi smo mi mrtvi, kćeri moja, svi, samo što 
jednoga prije, a drugoga kasnije zakopaju, u tome 
je sva razlika, 

— Svi mi smo mrtvi. K Bože moj, ebejka, 
bako ti noćas strašne riječi i govori, 
činjem bojati, ebejka... Od dušdga plakanja iz- 
gledaš kao mrtvac, ' 

— Da kao mrtvac, Pa ja 1. jesam nivnet Ovo 
tu, što govori s tobom, to nisam ja, to je moja sjena, 
a ja sam već odavna tamo... tamo, gdje je moja 
Šemsa, gdje .je tvoja majka, , 

— Ebejka! — krikne poaonao Šemsa. Ti mene 
plašiš ' 

KS se zbuni Re ša krika, pređe rukom 
preko čela i kao da se osvijestila usklikne sasma dru. 
Sim glasom: . : 

— Bože moj... ja ne znam, šta govorim.., Pa 
ti si sva izbezumljena- od mojih riječi.. Bau. 
malo... ja ću doći do sebe. Ništa se ti ne plaši, , 

Stanka 1 tišina. Čuje se kucanje stare ure u 
pročelju, 

— A zašto ti ne spavaš? 

Šemsa se sva zarumeni od neprilike. 

— San mi ne će na oči, Po glavi mi se motaju 
cijelo. veče neke čudne misli i prevrću me po po- 
a kao perce,., Mislila sam na te, na majku, 

.Arifa,,, Kad bi Arif samo došao, sve bi se 
ie ote lesilj, ebejka .. 

— On će doći, kćeri, on je u blizini,,. ja ga 
slutim , , 

— Čini mi se, da ga vidim u duši, i tako mi je 
poznat, da bi ga prepoznala među stotinama ljudi, 
a nikad ga nisam vidjela. Kako je to čudno, ebejka, 

— Šta? ' 

— Katkada mi se čini, da sam Arifa negdje vi- 
đala, s njime govorila, da sam dugo bila u njegovoj 
blizini, ali gdje i kako, tomu se nikako ne mogu 
da dosjetim, 

— Možda si ga sanjala, a može biti da previše 
misliš na njega ... to odatle dolazi. 

— Sve je to, ebejka, tako. čudno i tajinstveno, da 
mi svaki puta probudi strah u kostima, pa ne znam, 
da li ja zbilja živim, iki je to samo laž, obmana, 
san... i onda se počinjem bojati života kao kakve 
itraro. 

pe Ta. a z. nemir , 
koje su ti nejasne , 

— Ah kako daa ne > mukte Otkako mi je majka 
umrla, u mojoj se duši sve izvrnulo naopako, pa 
ne mogu da se snađem.,, Paetoi taj doktor, Arifov | 
prijatelj, koji nam je o njemu govorio, 

“— Zašto doktor? 

— Stao je preda me na put, pa il". pošla desno 
ii lijevo, on je uvijek preda mnom. Danas mi je 
rekao, da će me zaprositi, a kad sam mu ja rekla, 
da čekam Arifa, govorio je o njemu tako ružne 
stvari, kao o kakvom zgranutom luđaku . 


. Ne misli o ... 


— Doktor. . Eto što znači pustiti čovjeka u svoju 
blizinu. Treba dobro zamandaliti vrata i ne puštati 
ga ni koraka u avliju.. . Mi smo njega primili u _. 
kuću kao svoje dijete, nismo se krili od njega, nismo 
ga rastavljali od svoje rođene krvi, a on eto hrani 
u sebi aždaju, da nas potruje.,, Ne izlazi više pred ' 
njega, i on će se od tebe sam otkučiti.,, 

— Ebejka, on je posve drugi čovjek, nego što 
smo mi, S njime ne će tako lako biti. Samo Arif da 
dođe, samo on da ovdje bude, sve bi se to izmije- 
nilo, razjasnilo, znali bi, na čemu smo, kojim putem 
da pođemo, sve bi znali, sve. , 

— Ne brini se, kćeri, on će doći, ., on će sigurno 
doći,,, Odahnućemo mi svi i poći svako za svojim 
tragom, A ti, kćeri, pođi u postelju, umorna si. I ne 
misli ni na što, Sve će se dobro svršiti,.. 

“ Šemsa ustade i pođe u postelju. U sobi se zapla- 
više prozori i čitava kuća kao da zaplovi u vedro, 
nasmijano praskozorje, Noć je ležala rasparana na 
obzorju, a kroz nabore njezine teške i crne haljine 
poviriše prve kaplje krvavih zraka jutarnjega 
sunca. Spremao se novi dan i naviještao svijetlu ra- 
dost čistoćom svoga sjaja i ljepotom svojih blještavin 
i zanosnih boja, 

Udovica Ajiša pokri stvari ćilimom, nasloni se 

na jastuke i zaspa.., 
o 

Druga teška, olovna i mrtvačka noć. Ajiša moli 
kraj mrtvačkog ruha sate i sate i ne diže glave, kao 
da i ne osjeća drugoga života osim molitve ni dru- 
Sih pokreta osim uzdignutih ruku prema nebesima 
i Bogu. U njezinoj je sobi tišina i mrak, kao u du- 
bokim mračnim podrumima, gdje po zidovima pužu 
sablasne sjenke nevidljivih stvari, a njihovi se po- 
kreti rasplinjuju bezglasno i nijemo, kao magleni 
snopovi na planinskim obroncima ili oblačni svrdlovi 
nad tihim nečujnim vodama, Ponoć je zastala na sre- 
dini neba kao ustobočeni spomenik i bez ijednog 
šuma srušila se u drugu polovicu dana i zaplovila 
kroz prostor nižući za sobom bijele barjake jutra 
kao dječiju nevinost, Soba je počela oživljavati, i 


buditi u svjetlosti, Starica se spremala da pokrije 
mrtvačko ruho ćilimom, Vjetar je šumio u zavje- 
sama, Zvijezde se nisko spuštale prema rubu ho- 
rizonta, a velika je rijeka brujala u noći, kao disanje 
neke čudne nadnaravne svemirske životinje .. 

Na avlijskim vratima netko snažno zalupi s ve“ 
kirom, Tišina, Iz donjeg se sprata probudila sluški- 
nja, Čuje se neko muklo mrmljanije, Ajiši se sve to 
neobično pričinilo. Ona je stajala na sredini sobe i 
nepomično prisluškivala, Svi su njezini živci, mišići 
i čitavo tijelo bili napeti nekim nejasnim iščekiva- 
njem, u kojem je prestalo srce kucati, mozak poimati, 
tijelo osjećati i krv kolati,,. 

Za nekoliko časova otvoriše se vrata na njezinoj 
sobi i na njima se ukaže čovjek u tridesetim godi- 
nama s tankim, gotovo prozirnim tijelom, kratkom 
bradicom i čudna izgubljena pogleda... Čovjek se 

okrenu nekom gotovo suludom kretnjom oko sebe. 
kao da osjeća u tom prostoru neko čudo, misterij, 
tajnu, koraknu još jedamput i zaustavi pogled na 
starici, Njegove se oči silno povećaše, gotovo se 
toliko povećaše, kao pritajeni plamenovi kad se ne- 
nadano razbukte u tami... , 

Majkal... kriknu čovjek. Starica je ukočeno sta- 
jala na sredini sobe, Njezino srce još nije počelo ku- 
cati, ni mozak poimati, Gledala je samo kao drveni 
kip bez života, 

— Majka! — viknu čovjek ponovo i obujmi joj 
koljena, Bilo je u tom njihovom susretu, u njegovom 
glasu i u staričinoj ukočenoj pozi nešto, što za: 
ustavlja dah, što oduzima svijest i što pomračuje 
život do besćutnosti, do mrtvila... 

— Ja sam fo.., ja, tvoj sin.., tvoj Arif., 

— Arif... Arif.,, uzvraćala je starica tiho, kao 
da se budi iz nesvjestice, a onda malko zadrhtala u 
čitavom tijelu, uzviknula nekim strašnim prigušenim 
krikom i onda udarila u plač i u vrisak, kao obez- 
umljena... 


— Ah.., moje dijete... moj sin.., Moje di- 
jete.,. koje sam ja čekala... čekala... borila se 
protiv smrti,,, On je došao... Pusti me da odah- 
nem .,., Izgubiću svijest, ,, Puknuće mi srce, Umri- 


jeću onda, kad mi je najpotrebnije da živim.., 

Starica je klonula na njegovo rame i on ju je 
spustio na sećiju. Ona se čas smijala, čas plakala, 
kidala se, zapadala u grčeve i stiskala tanko pro- 
zirno tijelo svoga izgubljenoga djeteta, kao da se 
boji, da ga opet ne izgubi, Osjećala je njegovu glavu 
na svojim isušenim njedrima, gladila mu ramena, 
lice i leđa i kad se sasvim uvjerila, da je on uz 
nju, da ga ne će više izgubiti i da je sigurna za nje- 
$ovu prisutnost, počela se smirivati, dolaziti do sebe 
i pogledati na sina sasma normalnim, utišanim 
pogledima, 

Napokon dođe potpuno k svijesti, 

— Pričaj, sinel... Kako si? I je li ti dobro? 
šapnu starica, nekim zabrinutim glasom, kao da se 
boji njegova odgovora. Na licu mu je vidila tragove 
neslomive patnje, bolova i stradanja i duša joj za- 
drhtala, kad je pomislila na tumačenje tih crnih 
iscrtanih tragova... 

— Kako sam?.,, prošapće Arif i strese se, kao 
u groznici... Zapravo, ne mogu ti na to još odgo- 
voriti sasvim jasno.,, Kad sam ušao ovamo u ovu 
sobu i ugledao tebe, kako nepomično stojiš u nje- 
zinoj sredini, u meni se nešto najedamput slomilo, 
nešto, što je godinama u meni raslo i ja sam postao 
gotovo sasvim drugačiji, Čini mi se, kao da se vra- 
ćam nekom pređašnjem, davno minulom životu i da 
toga života nisam zapravo nikad ni prekidao. Dok 
ovako gledam u tvoje oči, kao da u njima vidim 


sav svoj život, svoje djetinjstvo, crne uspomene, 
cijelu svoju prošlost, I tako mi se čini, kao da od- 
onda nije proteklo sedamnaest godina, nego jedna - 
jedincata noć, Ovo je Sutra — Sutra one strašne 
noći, onog groznog događaja.. 

— Na što ti to misliš? — m se mati, 

— Na Šemsu, na svoju sestru, Gdje je ona? 

— Bog s tobom, dijete, ona je mrtva — zapanji 
se starica, 

— Mrtva? — krikne Arif — Arif je bio u nekom 
čudnom bunilu, kao da je malo prije ustao iz postelje 
i pita za stvari, o kojima je sanjao, 

— Ne nel To nije istina. Ona je živa i ona 
je tu 

Starica je gledala u njega rastvorenih usta i nije 
mogla daha uzeti: 

— Ti si lud, Arife.,, 

— Ja sam lud, je li? A to pismo...? 

— Čije? 

— Doktorovo. Evo tu je i Šemsina fotografija. 
tu je ona cijela živa i zdrava, On izvadi iz džepa 
Šemsinu sliku i zagleda se u nju kao slijepac, kad 
progleda u radostan sunčan dan, Ove oči, ova usta, 
smiješak... to je ona, ona, majko..,, Ne, ne nisam 
ja lud! Ne bih ja došao bez razloga ovamo, kad 
znam dobro, da će tu opet iznova oživjeti sva ona 
strahota, od koje sam se zaklonio u svijet. Ja sam 
došao da doživim pobjedu svoje vjere, svoga stra- 
danja i svoga ispaštanja... Istina, bivalo je i ta- 
kovih časova, kad mi se pomutio mozak i zamračila 
svijest, onda sam bio uistinu lud. Tumarao sam 
svijetom i tražio među ljudima, među životinjama, 
pa čak i među bilinama barem kakvu bilo sličnost 
svojoj sestri, da je privinem na srce i zamolim za 
utjehu, za odriješenje od krvavih nepodnosivih muka. > 
Oh, majko, majko.., Strašni su bili oni časovi, No- 
sio sam u sebi njezinu groznu sliku, posljednji tre- 
nutak njezina života, kao puščano zrno u svom srcu 
i grčio se u nadčovječanskim mukama... Užasno, 
grozno!! Još i sad vidim, kako joj na usta, na nos 
ina uši navaljuje crna krv, kako tetura, vrišti, jedan 
časak koleba u zraku, a onda se bezglasno | ruši 
preko praga — u noć, 

Starica obujmi sina svom snagom, kao da ga želi 
cijelog pretvoriti u se: 

— Umiri se sinko.., Sad vidim, koliko si patio. 
Bog će ti oprostiti. Tu uza me, uza svoju majku 
zaboravićeš na svoje muke i primiriti se, kao i ja. 
Zagledaćeš se svojoj novoj sreći u oči i vidićeš, da 
još nije sve propalo... 

— Kako sam bio sebičan, majko, i kako bezob- 
ziran, Kažu, da su djeca isto što i životinje, ne misle 
ni na koga do na sebe, A ja sam eto odmah drugi 
dan, poslije one noći prestao biti dijete. . 

Ajiša je gledala u njega zabrinutim očima i nije 
mogla zapravo vjerovati svemu onome, što je on go- 
vorio, Mislila je, da je bolestan, da je istrgan od 
puta, da su mu živci od umora popustili i sad gleda 
kroz bunilo sve ono, što se u tom gradu dogodilo, 
vidi svoje uspomene, zgranjiva se pred njima i 
bunca, Ail naravno, čim se Šemsa probudi i nađe se 
s njime na samu, prestaće bunilo, i on će o svemu 
tome posve drugačije misliti, 


Pred vratima se očuju koraci. Starica napregne 
uši i dahne: 

— Čekaj! Čini mi se, da dolazi, 

— Ko? 

— Šemsa. Jest, to je njezin hod, Ja odoh, Ne 
ću da vas smetam, A ti gledaj, da je bolje upoznaš. 
Krasno je to djevojče.., Kad te vidi, ne će te pre- 
poznati. Ništa za to, iznenađenje mnogo više vri- 
jedi. Samo ako joj sluškinja ne bude kazala, 

Ajiša se digne i nekim laganim gotovo leprša 
stim koracima izađe na pokrajnja vrata, 

Arif je sjedio na sećiji i nije se micao. Najednom 
je oćutio, kako se otvaraju — vrata, To ga je pro- 
želo nekim novim nepoznatim čuvstvom i on se od 
toga sav strese, Okrene se polagano i opazi pred 
sobom neobičnu gotovu jezivu sliku, 

Njegova sestra Šemsa stoji na pragu živa, 
zdrava, bez traga bolesti, bez truna umora — tuge. 
Modre joj se pletenice ruše preko ramena nekuda 
u nabore, Male usplamtjele grudi, tresu se ispod 
svilenih nabora, kao jabuke na grani, Oči, velike, 
okrugle oči gledaju u njega, kao dva crna ponora, 
u kojima se vidi slika života, svega što je nekad 
bilo, sviju muka, bolova i patnji, sviju nada, čeznuća 
i stradanja. I ona se gane šapćući, kao u nekom pi- 
janstvu, u polusvijesti: 

— Arif... Ti si Arif... 

Arif skoči obuzet tim čudnim misterijem i kao 
da nešto ispituje zagleda se u pojavu pred sobom, 
a onda gotovo bez zvuka prošapta: 

— Isto lice.., isti glas... 

— Prepoznala sam te po očima i po tvojoj ku- 
dravoj kosi, Rekla sam ja ebejki, da bih te mogla 
prepoznati među hiljadama stranaca, Pa nije ni 
čudo.., Čini mi se, kao da sam se i rodila s tvojom 
slikom u njedrima. Čim sam uznala za se, ebejka 
mi je govorila o tebi, a meni je tako bilo kao da 
mi govori o nekom starom poznatom prijatelju... 
Šta me tako čudno gledaš.., zastade usopnuto po- 
java... Kao da mi ne vjeruješ , , 

Arif joj se približi na jedan audi i zastane, kao 
da joj se ne usuđuje sasma blizo prići: 

— Šemsa, reci mi samo jedno: — Jesam li ja 
živ... ili ja to sanjam? 


— Kako si ti zagonetan, Arife.., 
java i zamukne, 

— Tiho! Čini mi se, da je vrijeme zeki, da 
se nikud ne miče, samo ja u njega tonem, propa- 
dam., Ne, nel! Ono ne postoji! Vremena nema. 
Samo ja sam tu! Ili je to sasvim obrnuti: tu je 
vrijeme, a ja nisam tu,., Šemsa, razjasni mi tu 
tajnu, Ti jedina to možeš, To je sve u tvojim ru- 
kama... : 

— Kakvu tajnu... Ja ne shvaćam ništa.., 

— Jesi li ti živa ili nisi.., Je li to utvara, što 
preda mnom stoji... Ja još nisam na čistu, Šemsa, 
kaži mi, zar ti nisi umrla..? ' 

— Arife, kakve su to riječi? Ja umrla? Pa ja 
stojim pred tobom.., 

— Ali ti, ti si ipak umrla! Moja te je majka 
pokopala, 

— Tvoja majka, Arife.,! Pa ona mi je na ro- 
đenju bila, ona je bila mojom babicom..! 

— To je laž... Ja sam tebe usmrtio! Ja sam tebe 
ostavio ogrezlu u krvi, prebačenu preko praga u 
noć, Ja znam... Ja se toga sjećam. Ti sad hoćeš, 
da me zavaraš,,. Ti si moja uobrazilja, moj san,., 
ti nisi ti.., ti si sjena... prikaza.., 

— Arifel.., krikne Šemsa, Ti ne znaš, što govoriš! 
Ti si poludio.., 

— Ti si poludila, kad misliš, da ja nisam pri sebi 
i da ja ne znam sebi protumačiti odakle si ti sada 
ovdje preda mnom, Ja sam tebe izmislio, ja!.., Ja 
sam tebe stvorio od komadića svoje duše, svoga uma 
i svoje krvi. Ti postojiš samo mojom voljom.., O, ti 
mene ne ćeš prevariti. Ja znam dobro, ko si ti i 
odakle si, Ti nisi moja sestra! Ti si sjena moje se- 
stre, slika, koju sam nekad živu gledao pred so“ 
bom.., 

— Kakva tvoja sestra Arife..? 

— Ne, ne, ne ćeš me prevariti... Poznam ja te 
crte oko usta, te oči i taj hod.., taj glas.., To je sve 
imala i moja sestra... 

— A tvoja sestra... Sad ja znadem, o čemu ti 
to govoriš... To mi je i tvoja majka govorila,., 

— Šta? 

— To, da sam slična tvojoj sestri... 

— Slična! Hahaha! Ne, ne! Ne će ti uspjeti, da 
me svedeš s pravog puta.., 

— Nisam ni pomislila, da te varam! 

— Kad sam te malo prije ugledao na vratima, 
zaboravio sam, da je moje sestre nestalo prije to- 
liko godina, i pošao sam joj u susret... Ali sada mi 
se čini, da je to samo priviđenje, utvara i da ti ne 
postojiš.., Da, da., Možda je moja majka pravo 
imala, Ti si davno pokopana.., 

— Arife! Ti si u bunilu, Ti si u nekom besvjesnom 
stanju, koje te dovodi do ludila, Ta vjeruj mi, da ja 


oglasi se po: 

postojim, da sam živa i da me još nitko mje po- 
kopao.., 
Arif je naglo preteče: 


— Možda se ti toga ne sjećaš. To je moguće 


bilo u kojem drugom životu, na oka planeti ili 
u drugome svijetiu.., 
“— Pssst.. Čekaj... Šta si rekao: »U kojem dru- 
gom životu, na drugoj planeti, ili u drugome: šsvi- 
jetu...« Da da! To bi moglo biti istina. Čitala sam, 
da negdje ima takva vjera, uu koju pola svijeta vje- 
ruje, da čovjek, čim jedamput umire, da se spot 
iznova rađa... 

Arif je pogleda značajno: i kao da  izpipkuje 
stvar izusti sa sumnjom: * 

— Da, ali ko će meni dokazati, daj jed i kod tebe 
takov isti slučaj.,? . 

Šemsa se zamisli i i šanu kao u todstasieć: 

— Ne znam, da li mi je to kogod pričao, ili se 


je zbilja dogodilo. ras davno.., Bože, kako: je 
to čudno i jezovito.., dk 

— Šta? govori! “ ' 

— Čini mi se, da sam i ja već jedamput Poe 
na svijetu... : : 

— Ti17 


— Čini mi se, kao da u neizmjernoj daljini 
duše vidim svoje rođenje... šapnu Šemsa i nastavi 
istim glasom, kao u polusnu: | Ai 

— Kao da se diže neka hladna ocjelna ploča 
iz bezdanih bunareva, Široke, mirne pučine zemlje, 
obrubljene modrim vezom maglenih daljina poči- 
vaju... Kao da su u ona vremena padale sfere ne- 
beske na zemlju, ili se zemlja dizala u nebesa.. 
I crna neprozirna ograda obaju svjetova, kao da je 
pukla.., I ja vidim, kako rijeke ljudskih života teku 
iz jedne svjetlosti u drugu, a među te dvije svje- 
tlosti se ukočila provalija i dijeli dva beskrajna 
carstvo: rođeni i nerođeni svijet... Nema više 
mrtvog svijeta! Ima samo nerođeni svijet... Ja već 
ne znam, gdje sam, kuda idem i otkuda potječem.., 
(Čini mi se, da sam nekad davno čamila u onoj pro- 
valiji među oba carstva i da sam žudila da posta- 
nem bar sjenom oblaka, što puzi po mirnim isuše- 
nim njivama i da tako, kao ona, zaplovim u pučinu 
sunčanoga ognja i rasplinem se negdje — u svjetlost, 
u vječni neprekidni dan, Vidila sam pred sobom 
neko. veliko beskrajno milostivo biće, čija je duša 
strujila iz svakoga predmeta i prelazila u me, iz 
prostora, iz stvari, odasvuda, kao tiha prigušena 
rijeka, što odsijeva plahovito u maglama jutarnjega 
sunca, kao duša, kojom žvi — svemir... Ja sam za 
njim išla... Njegovom sam pomoću iskočila iz pro- 
valije u drugu novu svjetlost.., Čini mi se, da i sada 
njegova slika tone nekuda u dubine moga bića i ja 
gledam u nju i prepoznajem u njezinim obrisima —- 


.čenutljive oči... 
pa ja ipak ćutim, kao da j je nekad među nama po- 


tebe.., 


tvoja bujna kuštrava kosa... tvoje umne, 
I eto nije nas rodila ista majka, 


stojala takva veza. 
— Šemsa, sečkiti moja! Šemsa sunce moje. Ti 
si opet uskrsnula..! Ti si opet oživila..! O ne, nel 


.Ne ćeš ti više nikada čamiti u mračnoj bezizlaznoj 
.provaliji, u crnim podrumima tame i neznanja... 


Pred nama je život, pred nama je slobodal.,. Mi 


.6emo se opet uzdignuti i zaploviti u pučinu sunča- 


noga ognja, u vječni neprekidni dan.., Mi smo živi, 


i smrt nas je u novome obliku sjedinila, u obliku 


uskrsnuća i vječnog sunčanog života... Sestro moja! 


Proljeće moje:.! Preporođenje moje..! 


Oboje su bili izvan sebe: u nekom nadnaravnom 


u nekom božanskom zanosu, koji im je sjedinio duše 
i rasvijetlio lica nekom snažnom magnezijskom va- 


trom. Bili su sjedinjeni svetačkim zagrljajem, kao 
pri pobožnim. obredima, kao pri molitvi, 

U sobu je ušla polagano udovica Ajiša, Zastala 
je na vratima.i gledala dvije zagrljene duše, Sna- 


žan, svijetao val radosti zapljusnu joj lice i ona se 
u nekoj visokoj svećeničkoj pozi uspravi i podiže 


obje ruke, da ih toplim materinskm zagrljajem bla- 
goslovi.., ' 

— Djeco moja! Radosti mojal.., Kako mi je srce 
uzbuđeno, kako mi je duša uznesena, kad vas vi- 
dim zagrljene... Za taj sam ja trenutak i živjela, 
za njega sam se uklanjala smrti s puta, makar da 
mi ije ona od svih stvari najsvetija. Sad ću moći 
opet kleknuti na koljena kraj svojih mrtvačkih 
stvari, tiho ih poljubiti i zazvati imena sviju dragih 
preminulih duša, zaklopiti oči i — usnuti.,. Do vi- 
jeka — zanijemiti... 

— Majka! — klikne Arif radosno i keta joj 
koljena, Jesam li ti kazao, da je moja sestra ovdje! 
Znam, slutnja me je i dovela amo isto tako, kao 
što me je slutnja: i gonila odavde... Slutnja: iz- 
gubljene sreće, straha i savjesti... Sad je sve to 
iščezlo, I evo nas opet na onom istom mjestu, na 
kojem smo bili one kobne noći, koja nas je ra- 
stavila, samo mnogo srećniji i mnogo zadovoljniji! 
Sjedinila nas je ona velika, sveznajuća i svemo- 
guća sila, iz koje izviru valovi života, potoci obna- 
vljanja, rijeke mladosti i oceani ljubavi... 

“ Majka je plakala od uzbuđenja, Svaka je žilica 
na njoj podrhtavala i ona je jedva mogla aii 
varati: 

— Djecol... Bog... Bog vas je sjedinio, da vas ni- 
kad više ne rastavi.,, Bog vam dao, pa vam ruže na 
stazama procvjetale, sreća vam se iz svakoga kuta 
smješkala, a sunce vam pred vratima izlazilo.! 
Majka ih je još poslije toga dugo grlila, dok se nije 
opojila njihovom srećom i izdovoljila se svojih bla- 

VIKTOR šIPEK: NAPULJ, 


goslova. Ali u tom zadovoljstvu, u toj sreći triju 
duša, počivalo je nešto strašno, sverazorno, nešto, 
što se tako zlobno, nezametljivo smijucalo ! —- 
čekalo na svoj red, da se ono digne i da ono pro- 
govori strahovito, zatorno, kao dinamit. To nešto 
bilo je zakopano u oprekama naziranja, u neshva- 
ćanju ciljeva, u nerazumijevanju osnovnog smisla 
njihovih života i čekalo je samo zgodan čas, pa da 
iskrsne.., A taj čas se sve to više primicao.., 

. — Evo moje sestre, evo draže od očiju! — go- 
vorio je sretni mladić svojoj materi i pokazivao na 
zbunjenu djevojku, — Ona je sada na onome stup. 
nju svog živitnog poimanja, na kome sam bio ja 
one moći, kad sam je polumrtvu htio da povedem 
u svijet i u život. Sad je zdrava i sad ćemo nesme- 
tano zakoračiti prema svome cilju, prema svjetlo- 
sti, uskrsnuću i slobodi.., 

— Bog vas usrećio sinko! Evo tu imate sve, Ni 
u čemu ne ćete oskudijevati. Pred vama je život 
i vi ga upotrijebite, kako znate najbolje, A sad... 
sad treba poslati po kadju, da vas odmah vjenča... 

— Vjenča? — Zaprepasti se Arif, 

— Pa da, dijete moje! Šta se tome čudiš? 

— Kako? Pitao je Arif ne shvaćajući pravo čak 
ni svoje pitanje, a kamo li materinu misao. 

— Pa jest, sinko! Pa zar je u tome kakvo zlo..? 

Arif se strese i kriknu, Kao da mu je istom sada 


sinula u glavu sva razlika između njegova i maj- 
čina shvaćanja: 

— Majko! Krv mi se u žilama smrzava, kad bih 
samo i pomislio na to svetogrđe... Pa ja se zgražam, 
dok samo govorim o tome... Pa zar ne shvaćaš, da 
između mene i Šemse postoje druge, jače veze i 
da ja u njoj nisam tražio ženu, nego sestru... Moja 
je duša visoko iznad tvojih želja... Ti hoćeš, da sve 
moje radosti, moje misli i moje čeznuće jednim je- 
dinim pokretom baciš u blato i pregaziš nogama. 
Ti tražiš moju nesreću.,! 

— Zar ja, tvoja majka, pa da tražim tvoju ne- 
sreću? Ti si dio moje duše, komad moga tijela, pa 
zar da ja sama sebi želim nesreću. Zar ne vidiš, 
kako sam ja slaba i nemoćna i kako me je stid 


provlačiti se kroz život s ovolikim godinama i kako 


čeznem samo još to, da prije smrti vidim vašu 
sreću, pa da se onda izgubim odavde, gdje nema 
više mjesta za me. ' 

Sukob se sve više i više zaoštravao, snaga je 
i otpor rastao i na jednoj i na drugoj strani, krv 
se sve više mutila, nagoni samosvijesti i volje 
rasli do najvišega stupnja, molbe su prelazile u za- 
klinjanja, a zaklinjanje u zapovijedi, a zapovijedi 
su izazivale prkos i zgražanje, dok nije sve prova- 
lilo u divljem temperamentu u nekoj žarkoj zapa- 
ljenoj strasti, koja je svojim plamenom oduzimala 

svijest i pomućivala osjećaje, Arif je vikao sav 
očajan, kao izvan sebe: 

— Zar ne vidiš majko, kako mi svaka tvoja ri- 
ječ razdire srce i raznosi dušu. Zar ne vidiš, kako 
me sve to vrijeđa, kako mi sve to srce para i 
eto kapaju mi iz usta riječi molbi i zakletvi, kao 
suze iz očiju... Sve ću drugo učiniti, što god budeš 
od mene zatražila, ruku ću svoju zagnjuriti u uža- 
ren oganj, zariću sebi oštricu noža u grkljan i sve, 
sve, štogod zaželiš, samo toga da ne tražiš... 

Starica se. propne, ispravi se još jedamput za 
svoju veličinu i kriknu silnim zapovijedajućim gla- 
som, U njoj je provalila samosvijest materinstva, 
starješinstva 1 gospodstva: 

A ja ti, kao majka, zapovijedam, da to učiniš. 
I ako me ne poslušaš, ne ću te ni na smrtnoj po- 
stelji odriješiti toga grijeha! 

Arif zastane, malko se prenerazi, sav probli- 
jedi, a onda izusti tihim gotovo smirenim glasom: 

— Svejedno! Ako ti ne vidiš ponora, u koji me 
hoćeš da odgurneš, vidim ga ja. I zato ne ću da 
srljam u očitu propast.., 

Ajiša je postajala s časa na čas sve to gorom, 
sve to strašnijom, U njezinim je očima ležalo nešto 
sudbonosno, okrutno i konačno: 


— Moraš! — rikne ona u zadnjem grču saku- 
pljene snage — pa makar te to i u bzdan strova- 
lilo! Kad ja velim — moraš! 

— Ne moram! — krikne Arif još oštrijim, povi- 
šenijim i prodornijim glasom, Ja sam gospodar 
svoje volje! I s tim neka bude svršeno..! 

Ajiša najedamput problijedi kao mrtvac. U 
grudima joj nestade daha, Oči joj: pobijeliše. Ruke 
se slomiše kroz zrak, A čitavo tijelo zatetura, za- 
glavinja i opet se ustavi u nekom kosom: nagnutom 
položaju i ostade tako nekoliko sekundi grcajući 
u groznom nastupu povrijeđenih čuvstava: 

— Moj sin.! Moje dijete. Ah.,! Bezdušnik.., 
Riječima me ubija! Zraka! Umirem.,.! 

Ona iznova zaglavinja i sruši se do sećije na 
pod, Šemsa, koja je do sada sve to promatrala u 
nekom užasnom grozničavom strahu, vrisnu iz 
svega glasa i poletje prema njoj... 

— Ebejkal Drži jel... Po doktora! Brže po li- 
ječnika.., Ona će izdahnuti.., Prikuči mi vode! 

Arif se sasvim smeo! Jedva se snađe i dobaci 
Šemsi ibrik, a onda se opet smete.., 

— Liječnika dovedi! Izatbega zovi! Ona izdiše! 

— Odmah! Odmah! promuca Arif i izgubi se za 


vratima... Ahmed Muradbegović. 


ZAHVALNOST SNU 


Blagosivljajmo san u vrtoglavici na cestama. 
Sitni smo kao prosjaci pred ogromnom javom. 
Izgubljena tijela posrću po cestama; 

skitnici i pjesnici sa sumornom glavom, 


Zatvoriti sve tuge iza spuštenih vjeđa, 
Uživajmo blagost, što nas jača od rođenja. 
Najsretniji je čovjek, kad za ničim ne žeđa 
i ima mirnoću kipa u mraku otupljenja. 


Mnogo bića Vjepih, mnogo bića žalosnih 
ispruženo u sjeni sirotnoga loga, 

To je jedino bogatstvo ranjenih duša ponosnih: 
spojiti se s tminom i spavati bez Boga. 


T'jelo koje spava uv'jek je jedna tajna 
Privlači nas san kao divno. putovanje. 
Odlazimo u ponoć, lagani, u mjesta sjajna, 
Gdje u javi nismo dospjeli, odvešće nas sanje. 


Dirljiva su tjela, kad nemoćno počivaju 

s uzdasima bolesti i ljubavi i straha; 

kada ko slike smrti bl'jeda lica snivaju, 
slušamo beskrajnost u ritmu ljudskog daha. 


O sretne su duše, kad zarobe vr'jeme, 

tu vječitu prazninu u zemaljskom krugu, 
Osjetljive kao stabla što u visinu streme 
blaže u miru vizija svoju božansku tugu, 


Blagosivljajmo san, jer nas preobrazuje, 
Postajemo opet dobri i nježni kao djeca. 
Svjetlost prošlih dana u snu se čudno odrazuje. 
I zločinci neki, spavajuć, imaju izraz sveca, 


San je ogromno more, na kom bih vječno plivao, 
Usnuti jednom tako i iz sna se ne probuditi, 

i radost sanja čistih javom ne uzbuditi, 

Ja ću mnogo trpjet, jer sam mnogo snivao. 


U kolibi ili palači blagosivljajmo san. 

Kad izgubimo sve, ostaje nam to božanstvo. 
Jer više ne može spavat, Magbet je nesretan, 
dok vuče tešku sjenu i grozno veličanstvo. 


Nek noć vas majka jača za borbu opasnog sutra, 
mladići i djevojke s ljepotom svojih sjšta. 
Sretan sar posl'je sna, kad u mladosti jednog jutra 
osjetim divljinu zv'jeri ko u prve dane svijeta, 


Frano Alfirević, 

Studen mi prolazi kostima, 


ZIMA 


a hladni njezini prsti dotiču se srca moga. 


Cvokoću zubi. , 

Sjeverni vijor i neprozirna tama 
tjeraju promrzlo tijelo 

i umornu dušu, 

što traži tračak topline, ' 
da skloni se kuda, jer tako je sama. 
Oko u dubokoj tami 

tek sebe gleda i obamrlu dušu 
željnu topline, 

i traži ono, 

što nitko joj ne da; 

Nit' polet u neznane visine — 
ledena ploča mraka ju tišti; 

Nit' pogled u svoju nutrinu — 

tu nestalo davno je mira, tišine... 
Topot koraka nijemo odzvanja 

od kurija onih, što davno su mrtve, 
tek vjetar svoju ledenu pjesmu 
tjera pod krovove tamne, satrte, 
Smrzavam se... cvokoću zubi, ., 
Neki saneni umor me hvata, 

Misli se nekud razišle tajno. 

Nit' znadem gdje sam, 

Nit' brinem se zašto, 

Svejedno! 

Volja još posljednje nade se hvata: 
Visine... visinell 


Glas podmuklog zvona naglo me trže. 
Odbijanje sati proždire tama: 

U nepovrat vraća se vrijeme, 

Da snažnije zgrabi u budućnost 

trule prošlosti, 

nekoliko dana 


života Svijeta, 


Starinska vrata drevne katedrale otvorena su, 


i žižak baca na časove strijele svijetla 
na gotske glavice najbližih stupova, 


il bljesne o mramorne stube glavnog oltara, | 


Što me vuče u hram taj ledeni, 

i sigra se s voljom mojom?! 

Ne volim groblja i trulež kosti!! 
Hladno je sve to... 

Ja trebam topline, utješne, vječne. 


Da molim? 


Nešto me vuče u prve drvene klupe 
i sjedne uza me, 

I to Nešto drhće od zime, 

I cvokoće nevidljivim zubima, 

I sklapa ruke na molitvu 

I kao da se udaljuje od mene 
tamo u sumrak pobočnog oltara, 

i sluša podmuklo brujanje zvona, 
ibojise... 

i bježi po stijeni u ništa 

Lupa srušenog klecala 

sa zadnjim tonom, ugaslim i mrtvim, 
zvona, što živi nad tamom, 


razliježe se sablasno međ' gotskim stupovljem 


i šiljastim lukovima mističkoga hrama. 
Nešto se opet uvuklo u me. 


Ja gledam i slušam: 

Plejade duša u silnom orkanu, 
osvijetljene. bljeskom vječnoga žiška, 
ispuniše prostor. 

Bježe, lete ko pomamne, 

ne zastaju ni časka od neznane sile 
i boli, što trga im biće, 

Od muka padaju one s visine, 

od želje dižu se one sa poda. 

A vječni orkan zuji i urla, 

nosi i treska ko podivljalo kolo... 
Val njegov o prozore bije, 

kroz svirale orgulja sve tonove budi 
pjesme strašne, što nikad ne prestaje 
jer nikad ni počela nije, 

da ovije onda rosete na stropu, 

za čas da se kroz rupe otšulja 

u ledene, podzemne rake, 


Gledam, 

Tek prsti nesmiljene zime 

sve jače sapinju kolute, 

što pritištu srce, gdje život još tinja, 


Na mramorne stube pred glavnim oltarom 


protegla se lješina razrezanih žila, 

iz uboda tamnih krv pomalo suklja, 

i grimiz se njezin na mramoru sjaji. 
Nad nju se sagiblje požudnog oka 
glava sa krunom i dvostrukim križem, 
Liže krv iz rana, po mramoru, 

srče, trga, grize 

hladno mrtvo tijelo 

poput bijesnog pseta 

duša ta prokleta... 

A duša roj šapće il' — moli... 

Iz pobočne stijene iskočio vitez 

u oklopu teškom i s mačem u ruci 
razmaho se bijesno. 

Frcaju glave, a lješina bezbroj 
pokrije mramor i stare oltare, 

Od zgrušane krvi tih bezbrojnih žrtvi 


mrtvačkim zadahom ispuni se crkva... 


A duša roj šapće il — moli.,, 

U srednjoj se lađi tog krvavog doma 
polegla masa nebrojenih duša, 
Pesnice dižu u ritmu, od boli, 
i proklinju ' 

bijedne, nesmirene, 

što nisu se sreće dočekale, 

jer bile su podlo prevarene, 

A zlatnom tiarom okrunjeni kostur 
nekim propelom luđački maše , , , 
Trzaju duše, proklinju, hule... 
Pa tako je bilo i onoga dana, 
kada ih prevarno, 

u ime Pravde, 

blagoslovljene, 

na ratište poslaše.,...., 


A duša roj šapće i! — moli... 


Tek žižak pred glavnim oltarom, 
ko savjesti oko nesmiljeno, 

na mahove rasvijetli strahote, 
što ljudsko počini ih koljeno, 


Strašna prohuji me zima, 


Zar to da je dom Ribara Galilejca, 
što ostavi ljubav, toplinu i sreću?! 
Da ogrijem ovdje obamrlu dušu > 
i srce, što tako ljubiti bi htjelo!? 


utješiš bijedne, otjeraš nedostojne, 


* oslobodiš duše od smrtnoga straha! 


Zar to da je hram ljubavi, vječnosti, 
okupan u krvi, u zadahu kostil? 


Dođi! 


Nit lika Ti ovdje nema, 

Nit čuti Ti tople riječi! 

Ima | duša tu jedna 

što ljubavi prave 

okusit do sada je znala, 

da k Tebi tad dođe i živi u Tebi? 


Svud tama i ledeni okovi, 

što sapinju svijet od iskona svoga, 
i trzaji duša što željne su svijetla, 
otkupa svoga, 

i vječnoga mira 

u ljubavi Tvoioj, 

O Veliki! 


Dođi! 


Posipat ću putove suzama boli, 

tim dragim kamenjem patničkih duša, 
Okupat ću noge Ti mirhom od sreće | 
onih, što ljubav okusiše Tvoju, 

Himnu nad himnama pjevat će duše, 
što željne su Onog, koj k njima će doći, 
i povest' ćeš milijune sretnih i čistih 

u krajeve cvjetne — tu zima će proći.,, 
A ja ću si sada ogrijati ruke, 

i umornu dušu, i promrzlo srce, 

na svijećici maloj 

u posljednjem kutu 

što izgara tiho: 

Ta plamen je njezin molitva čista i mala, 
velike duše, što ljubit i molit je znala, 


Knjiga IVI 


Gdje si, o Vekiki, da pogledom blagim | = Stjepan Hrčić. 


FERDINAND GREGH: ČAS 
Sjaj na nebu plavom zvjezdan cvjeta bl'jed. 
Noć, nečujno, muklo, daždi u nedogled, 


“Na rječini dolje, kroz mrak zamagljeni, 
Lađa dugo plače u svojoj sireni, 


Odajom susjednom promiče korak tih. 
Ona, dobra seja i duša izbranih, 


Radim, Ne kajem se i nikog ne krivim, 
Tiho je i tužno. Ničeg. Tako živim. 


Preveo: Stefan 

JEDNA POTVRDA O POTREBI KONTROLE KRITIKE: 


oj članak o kontroli kritike (br. 17. i 

18. pr. god.) izazvao je odgovor g. 

Lunačeka, koji je svojom kritikom 

udžbenika literarne historije dao po- 

vod mome članku, Taj je odgovor*) sa svoje stvarne 

strane daljnja potvrda svem onom stvarnom izla- 

Sanju o potrebi kontrole kritike, jer se u tom odgo- 

voru nastavlja sve ono, radi čega je moj članak 

napisan, Ako se to kome bude pričinilo »suho- 

parno«, nije krivnja na meni, nego na kritici, koja 

samom  dijalektikom hoće da čitatelja prevede 

preko prave suštine stvari, kako bi pred njim odr- 

žala svoje tvrdnje, G. Lunaček počima svoj odgovor 

pravljenjem »štimunga« spram moje autorske lič- 

nosti nekom malo ukusnom i otrcano duhovitom 
karikaturom; ja prelazim radije odmah na stvar. 

G, Lunaček izlaže, kako je to historija književ- 
nosti u nas dospjela u ruke profesora, Evo kako: 
Profesorima je zanat obrazovati mladež u školama, 
pa kad je poslije smrti Šenoine »naša literatura 
našla se podvojena politikom i zastrašena gubitkom 
narodnog individualiteta — onda profesori uči - 
nišeod togazanatapoziv«. I tim, što su 


se »pomjestili iz zanatlija u ljude poziva, stvorili. 


su jaz između mladih i starih, jer su pustili s vida 
stvaralačku samoniklost« književnika. Stavili su 
neke zakone književnikovanja i njima »utukli« našu 
književnost: »Profesori utukoše književnost i utu- 
kavši najprije njezinu artističku srčiku razbanili se 
suvereno u njoj.« 

Pa da nije potrebna kontrola ovakove kritike! 
Samo velika kuraža (koju g. Lunaček meni odriče) 
— najblaže rečeno — jednog pretencioznog kritika, 
može da se odvaži na pisanje ovakovih besmislica, 
koje neimaju nikakove stvarne podloge, nego se 
osnivaju na površnoj i tendencijoznoj sintezi nekih 
pojava, koji stoje u baš onolikoj uzročnoj svezi, kao 
hunjavica sa snom o hodanju po snijegu. Profesori 
su utukli književnost, jer su svoj »zanat« pretvorili 
u »poziv«, Učili su teorije i tim ubili artističku sr- 
čiku, A najposlije »mladi« su ipak prodrli svojim 
artizmom i sad se profesori moraju povući s knji- 
ževničkog: polja i počimaju pisati udžbenike, jer 
nijesu literarnoj historiji dorasli. (Da nam je znati, 
koji su to ne-profesori koji su bili sposobniji napi- 
sati literarne historije; nije nam n. pr, poznata ta- 
kova povijest od g, Lunačeka, prvog i jedinog po- 
znavaoca naše, svjetske i svemirske literature). 

* Pa onda, kako to »do vraga«, — da ti profesori 
svojim smrtonosnim teorijama daju svijetu arti- 


*) Vidi »Obzor« br. 318. od 26. XI. 1924, 


stičke moderne »mlade«, koji onda njih oćeraju u 
zapećak? Ako njihove teorije i zakoni književni- 
kovanja nijesu bili dosta jaki ugušiti razvitak »mo- 
derne«, otkud im jakost utući jednu cijelu litera- 
turu, koja ipak nije bila onoliko u sferi njihova 
utjecaja, koliko nadobudna omladina? 

Tko znade i voljan je objektivno suditi o tako- 
vim pojavama prosvjetnog života, tome je jasno, da 
se preokreti i smjerovi u književnosti ne javljaju 
kao učinci kakovih teorija, niti se njima ubijaju, 
nego da su te nove pojave rezultanta opće pro- 
svjetno-kulturne evolucije, koja izbija svojim pro- 
duktima prirodnom snagom kao emanacija savre- 
menog duha, Iz materijala, koji je tim iznesen, 
$rade se — uspjele i neuspjele — teorije, koje su 
po tom samo tumač, a ne stvaraoc ili razarač knji- 
ževničke i umjetničke produkcije, | 

A sad: da vidimo, što g. Lunaček »stvarno« iznosi 
protiv mojih izvoda o njegovoj kritici udžbenika za 
literarnu historiju, On veli u uvodu, da sam se po- 
služio »sa čitavim aparatom i svim mogućim poma- 
galima moderne pedagogike«, Sve kad bi i bilo 
tako, to bi taj način moga izvođenja mogao služiti 
samo jakosti njegovoj, jer u stvari, o.kojoj je tu 
govor, imaju glavnu riječ sve one, na iskustvu utvr- 
đene nauke, koje nam osvjetljuju putove ljudskom 
obrazovanju, A te nauke su sastavni dio onoga, što 
6. Lunaček, povodeći se za vulgarnim shvaćanjem 
pedagogije, zove »modernom« pedagogikom, 

Ko pravo shvaća suštinu nauke (znanosti), ne će 
se moći složiti s običajem, da se naziva »modernom«, : 
Moderno je ono, što je u »modi« t, j. što se pri- 
hvaća općom sugestijom mase, a prava nauka si to 
ne smije dopustiti. Ona smije da djeluje samo uvje- 
renjem. Ako se izrazom »moderna« hoće da za- 
mijeni izraz »savremena«, onda je to vrlo loša sup- 
stitucija, jer »savremeno« znači onako kako je sada, 
a prije je bilo drukčije i biće opet drukčije — 
ovako -ne će ostati, A to je baš bitno po razvoj i 
napredak znanosti, Nema dakle »moderne« peda- 
gogije, nego savremenog stanja pedagoške nauke. 
Nećemo se više dugo inaditi oko toga, je li peda- 
gogija uopće znanost (Wissenschaft) ili je samo 
nauka (Lehre), kao što to hoće g. Lunaček, No kad 
je on držao, da ima pravo i o tom objaviti svijetu 
svoj kategorički sud, moramo da ga i u tom malo 
»bremzamo«. Istina, pedagogija nije t, z, egzaktna 
znanost, koja ide samo pronalaskom istine u onom, 
što postoji, kao n. pr. prirodne nauke. No mi imamo 
i znanosti, kojima je svrha-u aktivnosti naime ne 
samo u pronalaženju istina stvarnih nego i geneti- 

čkih, t, j. onih, koje nam otkrivaju ne samo prirodu 
i njezino stvaranje, nego i mogućnosti čo- 
vječjeg utjecaja na to stvaranje, Pa 
zašto i po čem takve znanosti ne zaslužuju toga 
naziva? Takova je n, pr. liječnička znanost ili me- 
dicina pa tehnika, Bi li se smio ko odvažiti da im 
poreče pravo na to, jer imaju svoje discipline? Zar 
su manje važne istine, koje rezultiraju po uzdr- 
žanje čovječjeg zdravlja iz anatomije, fiziologije, 
kemije i fizike, nego li istine, što ih ove dvije zna- 
nosti otkrivaju o zakonima sile i materije? I peda- 
gogija ima takovih »disciplina«, na kojima gradi (a 
nije sama »disciplina«, kako to bez osnova tvrdi g, 
Lunaček) i to disciplina neosporivo znanstvenih kao 
što su: biologija, psihologija, etika, somatologija sa 
iziologijom, a sve imadu svrhu, da se usta- 
nove putovičovječegtjelesnogidu- 
ševnog razvoja i otkriju uvjeti, po 
kojima je čovjeku moguće utjecati 
nataj razvoj. A zar to nijesu dovoljno važne 
»istine«, da i pedagogija zavrijedi naziv znanosti? 
Dakako, ko pedagogiju zamjenjuje s tradicijonal- 
nim školničkim karikaturama, kao što to g, Lu- 
naček uporno čini, on stoji u njezinom prosuđi- 
vanju na istom stepenu, na kojem stoji onaj, koji 
po Wagnerovu Faustu prosuđuje današnju kemiju, 

Zato izlazi upravo smiješnom tvdnja, da sam 
se ja u svom članku poslužio »cijelim aparatom« 
moderne pedagogije. To može tvrditi samo neko, 
koji je vrlo daleko od poznavanja toga aparata. 
Za osvjetljenje krivih izvoda one kritike dosta je 
bilo samo nešto od onoga »aparata«, Ono je jedan 
dio iz psihologije spoznaje i logike primijenjene na 
tečaj toga spoznanja i njegova obrazovanja, I stoga 
ono, što sam ja iznio kao dokaz o neispravnosti 
tvrdnja g. Lunačeka, i nije zapravo nikakav speci- 
jalno »pedagoški aparat«, Jer induktivno-genetička 
metoda nije samo neki pedagoški specijalitet, nego 
je općenito prihvaćeni način i put u znanstvenom 
obrađivanju od vladanja t, z, realizma u razvitku 
nauke, 

Međutim g. Lunaček smatra, da između znanosti 
i metode njezina obučavanja postoji neka načelna 
razlika, pa da su nastavne metode postale i upo- 
trebljavaju se posve neovisno od samog predmeta 
znanosti. I stoga izrično kaže, — da bi doduše tre- 
balo naći »druga načela i metode po kojima će se 
učiti literarna historija u srednjim školama« — no 
međutim da je to »stvar sasvim stručno-pedagoška« 
i g Lunaček »nećedaunjuzalazi«, Bilo bi 
bolje, da je htio malo u nju zaći'ili kad mu se već 
ne da priznati, da ne može u nju zaći, pa da je 
radije napustio to cijelo svoje naklapanje o peda- 
goškim metodama, Da je malo bolje upućen o toj 


stvari i da je malo manje o njoj raspredao — ne 
bi mu se opet nasukala. njegova krifičarska lađa o 
taj mali greben, 

Po shvaćanju kritičara nastavne metode su neka- 
kovi aparati za punjenje mozga, koji su konstrui- 
sani posve samostalno i bez veze s naukom, kojoj 
se primjenjuju, pa se u školama nauke na njima 
eksperimentiraju i natežu na Prokrustov krevet. 
G, Lunaček svečano protestira protiv toga, da škole 
budu pokušalištem raznih pedagoških metoda. U 
tom ima potpuno pravo, no nema pravo, kad prika- 
zuje školski metodički rad kao neki besmisleni me- 
kanizam, To je opet jedna tvrdnja kritike, koju 
kontrola mora pred javnošću najodlučnije suzbiti, 
jer ju je lako oboriti. 


Ne stoji nikako, da su predmet i nastavna me- 
toda neke nauke dva posve heterogena pojma, Usu- 
prot nastavna metoda u genetičkoj je vezi s pred- 
metom, koji obrađuje, jer je nikla iz samog prede 
meta, U postanku naime i razvitku neke nauke 
leže također i osnovne smjernice njezine nastavne 
metode tj nauka seimapodavationim 
istimputeminačinom,kojimjeisama 
nastala Na tome osnovnom principu osnivaju 
se sve nastavne metode, pa je prema tome posve 
krivo shvaćanje i prikazivanje, kao da su metode 
neki kalupi za svaki materijal bez obzira na nj egovu 
kvalitetu, pa da se u slučaju neuspjeha materijal 
žrtvuje kalupima, No g. Lunaček će na ovo reći, da su 
io »stručne stvari«, u koje on ne ulazi, na što je 
posve prirodan odgovor, daakonekoipakula- 
ziustručnustvarspravomprigovora, 
onda tim preuzima i obvezu da i popravlja, 
inače mu prigovori ispadaju kao pu- 
sta zanovijetanja, 

Međutim sve ovo i nije posve »stručna peda- 
goška« stvar, za nju je dovoljno psihološko pozna- 
vanje postanja i razvitka ljudskog zvanja — a to 
mora imati svaki obrazovani inteligenat pogotovu 
kritičar nastavnih udžbenika, 

No on je od toga sam stvorio neku stručnost 
razdijelivši strogo znanje od njegova podučava- 
nja, znanost od njezine metode, I na osnovu toga 
hoće g, Lunaček da dominira u znanosti, a metodu 
prepušta milostivo pedagozima, Kaže, da si pro- 
fesori umišljaju, kako imadu posla sa znanošću, 
ako »predaju matematiku, zoologiju i povijest« 
jer ti predmeti nisu prikrojeni »za daljnji znanstve- 
ni rad« nego za »pedagoški uzgoj«. A čim da se 
poluči taj »pedagoški uzgoj« (u ostalom nespret- 
na tautologija, otprilike kao: zanatlijski zanat) 
ako ne onim znanstvenim materijalom, koji se po- 
daje? Po ovakovom svaćanju znanost nije znanost, 

kad se obrađuje u svojim elementima i prvim sta- 
dijima, nego tek na vrhuncu, kad je u rukama 
naučenjaka, A može li to tvrditi $. Lunaček, koji 
u svojim prigovorima profesorima uporno i po- 
novno tvrdi, da oni sami ne znaju historije i ne po 
znaju literature, pa da u tome i leži loš uspjeh 
njihove nastave i nevaljalost njihovih udžbenika? 
Naravno, čega ne znaju, ono ne mogu ni naučiti, 
a zar ono, što ne znaju, nije znanje, — dakle zna- 
nost — koja im manjka? ' 

G, Lunaček očevidno je pokušao, da ipak uđe 
malo u tu »stručnost«, jer je morao osjetiti neku 
šupljinu i nedosljednost u svojim izvodima. Htio 
bi da odvojeno drži znanost od njezine obukovne 
svrhe, pa da ono prvo pridrži u svojoj kompe- 
tenciji, a ono drugo ostavi nastavnicima, koji ne- 
ka postizavaju »pedagoški uzgoj« svojim metoda- 
ma, a u znanost neka ne pačaju. Da se historija 
literature i njezin udžbenik ne daju napisati bez 
znanosti, t, j. bez stvarne svoje sadržine, to je g. 
Lunaček potpuno ignorirao, ma da sam ja u svom 
članku očevidno prikazao, da se jedino iz pozna- 
vanja same literature može sagraditi evolucioni 
nacrt njezine historije i da su bez toga poznava- 
nja bezuspješni i najbolji udžbenici literarne hi- 
storije. Bezuspješni naime u onom smislu, u kojem 
se takav uspjeh očekuje od udžbenika stvarnih 
nauka, Jer samo percipiranje prikazivanja raznih 
literarnih epoha i škola jest ili mehanizam ili ne- 
ko šabloniziranje historijskih doba, kakovo je obi- 
čan rezultat učenja historije po samim školskim 
knjigama. I za to ja ostajem kod svojih izvoda o 
tom (makar ih g. Lunaček nazvao »radikalnim«) 
i mogu opravdano ustvrditi, da se za literatnu 
historiju ne mogu napisati uspješni udžbenici bilo 
kojom metodom, jer to sam predmet njihov ne 
dopušta, Ono, što bi takovi udžbenici imali izni- 
jeti, imaju učenici primiti kao gotove dogme, dok 
bi one po psihološkom procesu obrazovanja mo- 
rale biti tek rezultat poznavanja građe, iz koje su 
izvedene, I stoga ne treba se tek »osjećati« (kako 
to g. Lunaček nagađa) nego se posve jasno može 
razabrati, da učenje literarne historije u srednjoj 
školi po udžbenicima ne može da urodi onim 
obrazovnim rezultatom, kakav se od njeg obično 
očekuje, A to sam obrazložio stoga, da na pravu 
mjeru svedem tvrdnju g, Lunačeka, da je neuspjehu 
u nastavi literarne historije glavni razlog u neva- 
ljalim udžbenicima, 

No upravo klasično svjedočanstvo o zbrkano- 
sti pojmova u svojoj kritici daje si g, Lunaček pri 
svršetku svog odgovora ovom svojom izjavom: 

»I zato i jest moguće genetičkoindu- 
ktivnom metodom polučiti u uzgoju 


mladeži, a u realnim . predmetima uspjehe, 
dok seistom metodom nemože polu- 
čitiistiuspjeh« (gdje? valjda u liter, histo- 
riji? bit će tako, jer se dalje nastavlja:) »Jer u po- 
vijesti i književnosti neima laganih početaka 
(možda i ima: mitološko doba i tradicijonalna knji- 
ževnost?) preko kojih se onda može prelaziti sve 
to težim partijama,« ' 

A zar sam ja što drugo dokazivao? 

Zar nijesam dovoljno obrazložio, zašto ni in- 
duktivno genetička metoda ne dostaje za sastav 
uspješnih udžbenika? G, Lunaček prešao je preko 
svega toga, ignorirao ili izvrnuo sve ono moje 
razlaganje, samo da održi svoju tezu — a naj- 
poslije je očito i sam došao do onog, što je htio 
pobijati, 

No da taj manjak svoje antikritike pokrije, iz- 
nio je neko novo obrazovno načelo na mjesto te 
školničke induktivne metode. Najprije ju ovako 
naviješta: »Povijest je čovječanstvo, književnost 
jest čovjek nikad jednostavan a uvijek kompliko- 
van, Tu induktivna tehnika mišljenja ne dostaje.« 
Ovdje mi je spomenuti, da je potpuno kriva pred- 
postavka, da induktivna metoda sadržaje sav 
proces obrazovanja, jer je njezin glavni rad ana- 
liza, spoznaja, a konačni proces zbiva se sinte- 
zom, koja je u svojoj ispravnosti ovisna od is- 
Pravne analize, t ji. mišljenja 

I stoga je posve krivo, kad se kaže, da za razu- 
mijevanje »komplikovanog« čovjeka i čovječan- 
stva ne dostaje induktivno-genetička metoda, jer 


«tom metodom radi svak, koji je došao do nekih 


nazora i uvjerenja, radi i neznajući, Došao on do 
toga bilo učeći u školi ili iskustvom u životu, — 
vazori i uvjerenja postale su u njem na osnovu 
materijala stečenog spoznajom, — a naziv » ge- 
netički« sadržaje već u sebi ovakovo pojima- 
nje induktivno-genetičke metode, 

I u tom značenju nije to nikakova suhoparna, 
racionalistička školnička metoda, nego psihološki 
obrazovni proces, kojim polazi iskustveno obra- - 
zovanje analfabeta kao i školovanog naučenjaka, 
I samo nepoznavanje toga psihološkog procesa 
moglo je dovesti g. Lunačeka, da nakon što je od- 
gurnio taj »pedagoški« aparat izađe iza spome- 
nutog navještaja svojim odkrićem, 

Evo u čemu ono stoji: 

»Tu valja uzgojiti sintetičko gledanje. I to 
sintetično gledanje jest budućnost 
znanosti uopće«, 

Ovako triumfalno objavljuje g. Lunaček svoj 
izum, tek dolazi mal oprekasno s njim! Da je sin- 
teza u umnom stvaranju završni proces, to smo već 

dovoljno izložili, pa prema tome i završni dio in- 
duktivno-genetičkog puta, 

. Da su po tom i naučni rezultati, uvjerenja i izu- 
mi, te filozofski sitemi, teorije i hipoteze rezultati 
sinteze, to je danas već jedna dogmatička, istina 
psihičkog procesa ljudskog umovanja, ' 

I kad bi to bilo poznato g. Lunačeku, onda on 
ne bi svoje »sintetičko gledanje« objavio kao neku 
novost, jer bi uvidio, da je to njegovo »gledanje« 
isto što i induktivno-genetička metoda, t.j, njezin 
završni dio, ' ' 

No g. Lunaček hoće da to drži baš svojim otkri. 
ćem pa kaže: »Naši profesori o tom ne razmišljaju 
jer su uzgojeni samo u tehnikama mišljenja«, Da- 
kle »ne razmišljaju«-jer su uzgojeni u tehnikama 
mišljenja! Da je g. Lunaček malo više razmišljao, 
nego li ti mizerni profesori, ne .bi napisao ovakovu 
besmislicu, ' , 

Ne razmišljaju za to, jer su uzgojeni u »tehnici 
mišljenja«, Pa šta im je onda ostalo od toga uz- 
goja u mišljenju? Po čemu se može tvrditi, da su 
tako uzgojeni, kad im je glavna mana, da »ne raz- 
mišljaju«? g š : 

No da vidimo dalje produkat razmišljanja g. 
Lunačeka, On se obara na moderni pozitivizam, 
»koji hoće da povijest i kulturu protumači sa raci- 
jonalističkog stajališta, podmičući mu samo eko- 
nomske motive ili funkcijonalne svrhe, I induktivno- 
genetička metoda u pedagogiji je takav reziduum 
tog znanstvenog pozitivizma, kojim se osjećaj, čuv« 
stvo, temparamenat, sasvim izlučuju, iz kombina- 
torke životnih prilika«. i 

Tu se je g. Lunaček našao potpuno u svojim 
umjetničko-kritičkim vodama, kojima plovi, kad 
kritikuje slike Ullrichova salona ili kazališne glum- 
ce, No tamo mu se lako razmetati ovim svojim kri- 
tičkim klišejima, jer zna, da ne će biti kontrole, —- 
na ovom području mu to ne upaljuje. Tu ne dostaju 
fraze o razijonalizmu i »pozitivizmu«, »osjećaju i 
temperamentu«,  »znanstvenom = pozitivizmu« i 
»tunkcijonalnim svrhama« jer i najprostija kon- 
trola te frazeologije razotkriva njezinu šupljinu. 
Znanstveni pozitivizam jest jedina realna podloga 
razvoju znanosti i bez njega ona nije znanošću. 
»Moderni« pozitivizam ne ubija ni ne izlučuje iz 
»kominatorke života« čuvstvo, osjećaj nego ga re- 
gulira i stvara od primitivnog čovjeka razumnog. 
A taj razumni čovjek bit će uvijek i čuvstven, pa 
će i njegovi produkti čustvovanja — dakle umjjet- 
nost biti savršeniji od onoga, koga nije još oliznuo 
»racijonalizam« i pozitivizam, I stoga induktivno- 
genetička metoda nije nikakav »residuum« nego 
živi, biološko-psihički put, kojim se ljudski duh 


razvija u svim pojavama, Ljudski osjećaj, čustvo, ' 

upravlja dođuše voljom, ali je čovjek postao umnim 
bićem baš po tom, što pozitivnom spoznajom i ra- 
cijonalnim mišljenjem ide za tim, da osjećaj i 
čustvo uzdrži i upravi putovima, koje traži kul- 
tiviranje prirodnog čovjeka, S toga 
je i opet prazna fraza, kad g, Lunaček kaže: 

. »Sintezom se odgajaju srca, njete ideje i idejali, 
ne svrhe i koristi«, Sintezom č e ga? Što će sinteti- 
zirati prazna glava? Dok nije bilo prirodnih nau- 
ka, sintetizirali su se Kentauri i Sirene i to ne kao 
umjetnički, nego »naučni« produkti, u koje su 
stvaraoci vjerovali onako, kao što mi vjerujemo u 
podmornice i aeroplane, 

Ko hoće da govori o postanku ideja i idejala 
a pogotovu o njihovom  »nijetenju«, taj mora da 
zna, daidejaiidejalaneima bez miš- 
ljenja, a toga opet nema bez izvje“ 
sne spoznaje materijala, koji se in- 
dukcijom :stiče. Snaga ideja dolazi od 
osjećaja, čustvovanja za ono što 
smo u iđeji zamislili, i to je onda to 
novo čudo g. Lunačeka »sintetičko gledanje«, A 
sad neka se sudi, može li se po ovoj psihološkoj 
osnovci postanka i snage ideje zbivati  »sintetičko 
gledanje« bez prethodne spoznaje, t, j. bez onoga 
šlo 6. Lunaček hoće da u tom »gledanju« baš od- 
strani kao suvišno pače štetno? 

Po njegovu imali bi odžbenici literarne histori- 
je »uzgojiti sintetičko mišljenje (dakle ipak!) i 
gledanje« — a ne vidi pri tom, da već sam sastav 
takovog udžbenika isključuje taj »sintetički« uzgoj. 
Jer svakiovakavudžbenikjestvećpo 
svom postanku jedna gotova sinteza, 
koju učenik ima iz udžbenika takovom i primiti, a 
za njegovo vlastito »sintetičko gledanje« ne pre- 
ostaje mu tu ništa. A to nije ni moguće na tom nje- 
govom obrazovnom stepenu, niti mu je potrebno. 
Njegovo sintetičko gledanje jest stvar nje- 
govog čisto ličnog individualnog 
razvitka, koje će uslijediti iz kakvoće cjeloku- 
pne njegove psihičke sadržine prema individual- 
nim sklonostima, sposobnostima i stečenoj spremi. 
I tu mu udžbenik historije i literature podaje hi- 
storijsko znanje o literarnim razdobljima i knji- 
ževnicima — a ideje, t. j. »sintetičko gledanje« g, 
Lunačeka ne će stvoriti nikada iz bilo kakovog 
udžbenika, nego će ih odanle gotove primiti, Svoje 
pak ideje — ako hoćemo, da su odista njegove — 
mora dobiti na isti način, kojim su nastale u pisci- 
ma literar, historije, — dakleiz djela same 
literature, I stoga otkriće — ili izum g. Lu- 
načeka ne samo da nije nikakova novost, — nego 
ni ne pomiče pitanje o zgodnim udžbeničima za li- 
terar, historiju ni za korak naprijed, 

A drukčije ne može ni da bude, kad je izumitelj 
tražeći izlaz iz labirinta, u koji je zalutao, nabasao 
na stvar, koja je u pedagoškim pronalscima već 
odavna paznata, Tu je ona međutim u organičkoj 
vezi s drugim pojavama, a ta je veza g. kritiku ne- 
poznata, 

No on se je za taj svoj izum toliko zanio, da od 
njega očekuje rješenje najtežih naših problema dr- 


žavnog i nacijonalnog života, On se nada, da bi se - 


pomoću udžbenika, na osnovu »sintetičkog gleda- 
nja« dale odstraniti opreke dviju kultura, »orijenta 
i okcidenta nal čijim razmeđima mi stojimo«, pa bi 
se prestali »tući svaki dan za naše uvjerenje, bolje 
reći neshvaćanje«, E, ovo već nije samo mali skok 
od školskih udžbenika u veliki svijet, nego baš 
»salto mortale«, za koji treba kuraže 6, Lunačeka! 
A zašto da ne kaže to, kad se dade tako lijepo ka- 
zati — a ne škodi nikome! 

Na svršetku još nešto, što također osvjetljuje 
njegove kritičke metode. 

G. Lunaček govori o nekim »ličnim uvijenim 
invektivama«, kojima da sam ja »nasolio« svoje 
članke, Svaki čitaoc njihov morao je uviditi, da je 
sve, što se ondje može uzeti kao lično, izvedeno 
strogo samo iz autorske ličnosti njegove 
t oj. njegovog istupa kao kritičara. 

Izvan tih granica nema apsolutno ništa lično, a 
najmanje, da sam aludirao na nekakvo »đače ne- 
douče«, Tu se je g. kritik sam podmetnuo, jer je 
moja tvrdnja, da je animozan spram profesora, utvr- 
đena cijelim njegovim načinom istupanja u kritika- 
ma, pa ni stvarna opravdavanja u njima ne mogu 
toga pokriti, Koliko pak držim do samih papirnatih 
kvalifikacija, to se može lako razabrati iz nazora, 


koje zastupam u ovim člancima glede procesa ljud- 


skog obrazovanja, Nijesam dakle iz »pomanjkanja 


kuraže« (kako g. Lunaček nagađa) »uvio« ovu in- 


vektivu, nego mi ova nije mogla ni biti na pameti, 
A za ovo,.o čem sam uvjeren, imam uvijek dovoljno 


a 


»kuraže« da izrečem i g. Lunačeku, »Samozvani krl- 
tičir« nije nikakova invektiva, jer svaki je kritičar 
samozvan, t, j. niko ga nije postavio na to mjesto, 
nego si ga sam stiče, I stoga ja nijesam spočitnuo $. 
Lunačeku to »samozvanstvo«, nego zlorabu, 
koju počinja svojom stečenom pozi- 
cijom, kadsedajeanimoznošćuzave- 
sti A kad tako istapa g. Lunaček, onda se to može 
samonjemui reći, , 

No g. Lunaček ne može reći o sebi, da je u ličnom 
istupu prema meni ostao samo na ovakovoj stvarnoj 
podlozi, Nakon nekih neukusnih »viceva« o mojoj 
prijetnji »palicom« i »packama« — on mi milostivo 
oprašta svoje »packe« — jer sam ja »starac« — a 
on sam »na pragu starosti«, Baš zanimiv prizor za 
publiku, gdje jedan starkeljić oprašta »packe« 
starcu, jer ga »poštiva«. Držim, da smo si mogli bez 
ikakovog uštrba po stvarnost naše polemike prište- 
diti to predstavljanje, no g. Lunaček nije bio: toga 
mnijenja, nego je mislio, da mora ličnu notu svoga 
članka tim završiti. Svak po svoju! 

I ja bih završio s konstatacijom, da je odgovor 
£. Lunačeka samo potvrda mog članka, — no on je 
svršetkom svoga članka pružio još jedan završni re- 
dak za gornju konstataciju, Članak“ svršava ovim 
pasusom: : 

»Toliko o pedagoškoj metodi, koja služi kod 
nastavljanja udžbenika o povijesti književnosti, 
Naono,štog Dvornikovićpišeosamoj 
literatur,jneodgovaram, Zašto, svat- 
ko će selako dosjetiti«. (Podvučeno u citstu). 

Sjegurno! Rješenje tog velikog pitanja jest vrlo 


"lako, kad se zna od kog pitanje potječe: Lunaček 


je sveznalica, a Dvorniković opskurna neznalica u 
literaturi, Je li da ja tako, 6. Lunačeku? Na ovo do- 
dajem sad ja, da će se svak lako dosjetiti, zašto 
sam kazao, da je ovaj citirani završni 
pasus konačna potvrda ispravnosti 


mojih članaka, Lj. Dvorniković, Sarajevo. 


 NARCISA “ 


Međ' Tvojim se prstima 

bijelo nasmiješio cvijet 

nevin kao san .. 

i draškan mirisom krvi Tvoje 
poprsko je radošću i smijehom 
žuti dan, i 


Od cjelova mekane piti 
uzdrhto je kao čežnja 
u noći — 

i takvog si ga dala meni 
i ostavila me 


A u mojoj duši 
svenuta uspomena spava 


kao narcisa 


bijela i mirisava, 


O Uskrsu 1924, 


Zlatko Vitković. 

LISTAK: 


O JUBILARCU BRANISLAVU NUŠIĆU KAO KNJIŽEVNIKU 


Da pišemo o gospodinu Nušiću, ne nagoni nas nikakva 
unutrašnja potreba, nikakva kniiževna potreba ni posebni 
književni interes, Nušić slavi jubilej, šezdesetgodišnjicu svoga 
života, i ne zadovoljivši se tihom obiteliskom proslavom, on 
je za tu svoju proslavu angažovao čitavu službenu i ne- 
službenu javnost, pa u tom svečanom jubilarnom taspolo- 
ženju obilazi gradove i varoši nagoneći ih na taj način indi- 
rektno, da i oni participiraju na toj proslavi. Na taj je način 
Nušić spretnom i već uvježbanom taktikom izazvao bezbroj 
raznih prigodničara i novinara, da napišu u svom uobiča- 
jenom senzacionalnom stilu bezbroj članaka, prikaza, inter. 
vjua, anegdota, reminiscencija i tako dalje, sve o »našem 
najboljem humoristi«, »našem najplodnijem piscu«, »velikom 
jugoslavenskom književniku« etc, I zato ne sam jubilej, ko- 
liko ti članci i prikazi nagnali su nas, da i mi progovorimo 
nekoliko riječi o jubilareu Nušiću, a usput, dakako, i o knji- 
ževniku Nušiću, jer se i ovaj jubilej tituliše kao kniiževo 
jubilej, 

Govoriti iskreno i neuvijeno o književniku Nušiću gotovo 
da je opasno, Pisac ovih redaka ima u tome iskustvo. Kad 
sam jednom ranije iznio javno svoje nepovoljno mišljenje o 
kmjiževniku Nušiću, bio sam gotovo anatemisan od njegovih 
poštivača i višestrukih prijatelja, i ako su svi ti prigovori 
iznošeni na jedan »prijateljski« način (»Vi ste još mlad, ne 
znate vi još šta je to život, ne valja to tako« i t. d.), Nisam 
ni slutio, koliko se uplivan građanin, član »viših krugova«, 
čovjek s vezama, krije iza ovoga književnka, koga sam je- 
dinoga imao pred očima i o kome sam jedinome vodio ra- 
čuna! Možda će zato i ovo nekoliko riječi tkogod tumačiti 
kao izazov i tražiti u njemu neke neknjiževne i izvanknji- 
ževne motive, ali napokon dosta je tih obzira i veriga, što 
se postavljaju kritici, Na koncu konca nas zanima i opet 
samo književnik i šta nas se tiče građanin Nušić! 


Nušić se redovito ističe kao najplodniji naš pisac, Pri. , 


godničari i novinari zastalno to smatraju nekom osobitom 
odlikom i zato tu odliku toliko ističu i podvlače. Možda to 
na prvi mah i izgleda neka odlika, neka naročita sposobnost, 
osobito ako se uzme u obzir naša sredina, gdje pisci pišu 
(iz raznih razloga) veoma rijetko i veoma malo, najviše 
zato, jer nemaju vremena ni prilike t, j. nakladnika, Stvarno 
ta sposobnost nema nikakove veze ili je bar veoma malo u 
vezi s talentom, pa zato ne može ni malo da utiče ni na kri- 
tički sud, Ni u novinstvu ne odlučuje kvantitet, pa će to 
još manje odlučivati u književnosti, Mi smo imali nekoliko 
pisaca, koji su napisali i poviše romana, pa ipak nikome ne 
pada na pamet da ih ističe, da im podaje zato neku vrijed- 
nost, nego su potpuno zaboravljeni i gotovo ispedaju iz knji- 
ževnosti. Inače bi se na prvo mjesto postavljali oni stari 
naši stihotvorci, koji su ispjevali na nekoliko desetaka hi- 
ljada stihova. Naprotiv kad bismo zašli kroz našu književnu 
historiju, našli bismo (uz veoma male izuzetke) najviše tih 
»najplodnijih« pisaca zabačenih u kutovima i zapećcima hi- 
storije, jer oni danas interesiraju samo: filologe. Dakle to 
mjerilo ne stoji i nije nikakva naročita vrlina, nije nikakva 
književna odlika, ako se kod Nušića ističe plodnost. A zatim 
je pitanje i to, kakve je vrsti ta plodnost, jer držim, da to 
nije nikakva plodnost, ako sa jedna tema. koja se može 
obraditi u jednome komadu i na nekoliko stampanih tabaka, 
ako se ta ista tema po receptu »to isto samo malo drukčije« 


razvuče u pe komada i na bezbroj štampanih araka, 
A kod Nušića je plodnost najviše te vrsti i jedini bi potpuni 
izuzetak mogli da čine njegovi putopisi, jer oni moraju da 
su različiti, kad se već pišu iz različitih mjesta. Možda će 
izgledati netačna ova opaska, kada se zna, da je Nušić 
»najraznovrsniji« pisac t. j. da je pisao najraznovrsnije stvari 
i pjesme (o kojima više ni on ne vodi računa) i pripovijetke 
i komedije i drame i romane pa feljtone i t/ d. Ali tkogod 
malo pažljivije zaviri u.te njegove raznovrsne pretince, naći 
će brzo, da je njihova razlika samo formalna, samo u koliko 
se tiče sižea i objekta, dok je pogmatrač tih objekata uvi- 
jek jednak, jednak do dosade, nimalo raznolik i nimalo 
raznovrstan, jer uvijek jednako površan, 

Drugi epiteton, kojim ti mnogobrojni prigodničari kite 
Nušića, jest, da je on »naš najbolji humorista«. Ovdje bi tre- 
balo zastati i zaskočiti sva te glorifikatore jubilarčeve, koji 
sasvim olako shvaćaju to svoje hvaljenje, zaskočiti ih pita. 
njem, a šta oni zbilja misle o humoru i o kakovom to humoru 
govore, Pogotovu kada im je već uspjelo sugerirati i samoj 
neknjiževnoj publici, da je uistinu tako, i to toliko sugeri- 
rati, da će ova, kada je govor o humoru, s 90 postotaka upri- 
jeti prstom na Nušića kao na vrhunac. Mi se ipak ne čudimo; 
kada takvo mišljenje dijele razni novinski reporteri, koji i 
ne pišu svoje mišljenje, nego gledaju da: fotografišu mišljenje 
neknjiževne publike, ali nas čudi, da takvo mišljenje mož 
dijeliti i jedan ozbiljan kritičar kao što je Skerlićev učenik 
Milan Bogdanović, (Srpski književni glasnik od 11. novembra 
pr. $od.), Bogdanovića poznam kao u politici veoma revo- 
lucionarna čovjeka, ali je jednako tako u kritici previše 
obazriv, naivan, i pod utjecajem nekritičnog javnog mišlje- 
nja. Jedino tako mogu razumjeti, da Bogdanović pišući pri- 
godni članak o Nušiću pominje imena kao što su Rabelais, 
Moliere pa Swift! Prijatelju Bogdanoviću mogao bih tu ne 
ukusnost (u najmanju ruku) oprostiti samo u tome slučaju, 
da je na pročelje svoga članka .metnuo rečenicu, koju je 
inače napisao o njemu. Ta rečenica glasi: »Kad.bi svaki ko 
se rešavwa da proslavi nekoliko decenija svoga rada ili života 
bio uveren da će se tim povodom o njemu samo iskreno 
govoriti, čini mi se da bi se tim mnogi teško odlučili 
da-ih proslave«. Ta bi se izreka dala, najbolje primje- 
niti baš na samoga Nušića, Jer kada bi se ozbiljno uzela u 
razmatranje sva njegova djela. od Ramazanskih večeri i 
Listića do Opštinskog deteta i Priča pa od Narodnog po- 
slanika, Običnog čovjeka, Puta oko sveta do Pučine i 
Kneza Ive od Semberije; d kad bi se iskreno htjelo dati, 
bez ikakvog obzira, svoj sud i svoje mišljenje, uvjeren sam, 
da bi taj sud sasvim drukčije ispao, 

Moralo bi se prirodno doći do zaključka, da Nušićev 


humor nije nikakav stvaralački, spontani humor, humor 


koji bi izlazio, isticao iz same ličnosti kao znak životne 
snage, i manifestirao se u jednoj umjetničkoj formi, Napro- 
iiv taj humor je humor sredine, objekta, koji Nušić gleda 
fotografskim aparatom ili putničkom bilježnicom i naprosto 


“ga preslikava i prepisuje. Oni sam je tu pasivan i u koliko 


pronalazi sredinu, on se u njoj zaustavlja, ne traži dalje i 
ne probira. Varoš i palanka to je njegov okvir,, ali u taj 
okvir on ne stavlja svoju sliku kao Sremac na primjer, nego 
samo patisak, kakav se desi, Zato on i nosi uvijek lokalnu 


crtu, nije nimalo tipski, općenit i karakterističan. On je 


lokalan 1 jednoličan i zato banalan, a često i trivijalan i 

neukusan. Folklora je njegov glavni i najvažniji pomočnik. 
Glavna i gotovo jedina aktivna sposobnost Nušićeva je ru- 
tina, tehnika, poznavanje dramske tehnike i vješto operi- 
sanje njome. Međutim to ije stvar učenja, iskustva i nije 
ni u kakovoj vezi s talentom. Koliki je taj talenat, vidjelo 
se najbolje ondje, gdje ga je sam Nušić stavio u iskušenje, 
naime u njegovim ozbiljnjim dramama. Tu je on sasvim 
posrnuo i ti njegovi komadi su ne samo danas nemogući 
za čitanje, (jer su to i njegove komedije) nego su i neodr- 
živi i na pozornici. Znači, da taj talenat ipak mije tako sve- 
stran i tako produbljen, kako se to naglašuje. Jer kada bi 
bilo tako, onda Nušić ne bi zastao na onome bezbojnom 
palanačkom humoru bez ikakva osnovnog basa, bez mote, 
nego bi zašao dublje u satiričku sferu, ali on je tu: nemo. 
ćan i previše površan za takovu dubinu. 

> Možda je samo jedna stvar, u kojoj je Nušić dao neku 
novost i neku originalnost, a to je njegova fejtonistička cr- 
tica, Na toj strani se Nušić i očitovao i pokazao pravo lice 
svoga talenta. . Laki feljtonizam,  žurnalizam bez ikakovih 
većih pretenzija, bez ikakve umjetničke nakane ili crte, to 
je njegov rod. Ali kada je tako, onda to nije pravi knji- 
ževni talenat, to je posebni žurnalistički talenat, sasvim 
zaseban i od onoga posve različit, Ako te talente katego- 
rišemo, onda je ovaj talenat svakako talenat druge kate- 
gorije. Prve nikako i ni u kojem slučajul. Inače bi bilo 
apsurdno dijeliti žurnalistiku od književnosti, Nušić je fej- 
tonista (u doslovnom smislu) svagdje, u drami, u komediji 
u romanu, Feljtonista,. koji književnost smatra jednako kao 
i neknjiževna publika. samo lakim i komotnim sredstvom 
za zabavu, dokonicom, besposličarenjem, u kojemu se od- 
mara, fizički. odmara, A takovo shvatanje ne može da ima 
pravi književnik, koji. nije književnik ni po zanatu, ni po 
nauci, nego po svom ličnom, onom iracionalnom osjećanju. 
Zato je potrebno učiniti tu razliku, istaknuti je i podvući. 
Da je ta razlika ranije od kritika istaknuta i podvučena, 
ne bi danas moglo biti takvih zabluda, da se uz jubilarca 
Nušića spominje. i »veliki književnik«, 

Ali kritika je često puta i uz najbolju volju nemoćna, 
Najnemoćnija, kada se s književnikom pomiješa građanin, 
A to je ovdje bezuvjetno slučaj. Inače ne razumijem, kako 
bi ministarstvo prosvjete došlo do toga, da u slavu jubilarc1 
naređuje po školama zasebnu svečanost s predavanjem. 
Kakvo li će istom mišljenja steći mladež o Sienkiewizu, 
kada se eto i Nušić jednako službeno proslavljuje kao i on! 
Međutim nije ni to prvi put, da postoje neki naročiti privi- 
legiji za književnike i da se i oni počinju kategorisati u 
privilegisane i neprivielgisane, Historija poznaje dosta dvor- 
skih književnika, ali to su bili najviše književni epigoni i 
pigmeji, a najmanje književni kraljevi. Ovi su redovito brali 
lovorike i — slavili jubileje. U vrijeme Dostojevskoga živio 
je neki Panaev, koji je bio poznat u »višim krugovima« kao 
slavljeni književnik i ovaj se o Dostojevskom izražavao samo 
s prezirom i omalovažavanjem. I njegova je publika aplaudi- 
rala, Danas je taj Panaev nula, nepoznanica, a Dostojevski 
legitiminani svjetski građanin. To «ije jedini slučaj, a ni 
zadnji, — Eto, toliko sam imao da kažem kao prigodno slovo 
bučnom jubilarcu g. Branislavu Nušiću i svima njegovim 
Slorifikatorima, prigodničarima i poklonicima, 

: "Ta J. Nervistić, 
JEDNO PISMO POKOJNOGA HORVATA-KIŠA, 
Naš poznati književnik g. Dinko Šimunović poslao mi 


je ovih dana jedno njemu 'upravljeno pismo uz slijedeću 
popratnicu: : 


Knjiga IV/L 


Split, 18. prosinca 1924, 
(Dupljančića dvoni, dod. 


Visoko poštovani gospodine uredniče, 

.u Vašem »Vijencu« pročitao sam lijepu atadiju o mome 
pokojnom prijatelju Horvatu-Kišu, s kojim sam se upoznao 
ovdje u Splitu, god. 1912. To me je potaklo na misao, da 
Vam pošaljem pismo, koje sam od njega primio. god. 1913. 
Ono je vrlo karakteristično po misli, osjećaje i literarni ukus 
dragog nam pokojnika, a i inače držim, kako će biti. zanim. 
ljivo. svakom literatu pa onima, što su ga znali i poštivali. 

Da već prije nijesam ovu namisao izvršio, uzrok je, šta 
pismo “sadrži pohvala jednoj mojoj noveli i meni, više nego 
zaslužujem. To-bi mogao gdjeko zlo protumačiti, pa i sad 
prepuštam Vama gospodine uredniče, da prosudite, jeli ga 
uputno štampati ili ne — uz moje popratno pismo u cjelini 
ili pokraćeno, dakle sve, kako Vam se čini zgodnije. 

List Vam pokojnoga Kiša uklapam u doslovnom i vijer- 
nom prijepisu, bez ikakovih ispravaka. Original sam zadržao; 
jer. mi je teško rastati se od njega, no, ako želite i ako 
zatražite, ja ću Vam ga odmah poslati, 

Želio bih od Vas par redaka da ste pošiljku primili; pa 
da di ćete štampati ili ne, 


S počitanjem, Vama najodaniji 
Šimunović. 

P, S. Moram nadodati da se, iza poznanstva u Splitu, 
nijesam s pok, Kišom nikad kasnije vidio. Tako isto zapelo 
je i dopisivanje s moga nemara u odgovaranju, radi čega se 
ljuto kajem. . 

Pismo glasi: $ 
-Karlovac, 14. IL 1913. 

Dragi brate Dinko Šimunovću! 

Ti si meni pisao 7. L 1913. — što Ti ovime pismeno po- 
tvrđujem, Tomu je — i sam vidim — dugo i grijeh je moj 
veliki, da sam propustio tako dugo ne platiti onih Tvojih 
15 redaka, koliko iznosi cijelo Tvoje pismo ispustivši na- 
dnevak i potpis. 15 redaka dragog, iskrenog, proučenog sa- 
držaja, moram platiti s kamatama i za to sam uzeo ovaf 
veliki arak i odlučio sam ga do kraja ispisati. 

Prvo i prvo da se pozabavim sa Tvojih 15 redaka. Na oko 
su suhi i obični referat, ali gledani kroz lupu čovjeka 
boljih osjećaja, odaju. svu Tvoju nutarnju dispoziciju. (»nu« 
tarnju« možeš kao suvišnu riječ ispustiti), Ovuda se skiću 
neki. cigani srbijanski i imađu u svome programu mace- 
donsku popijevku tešku i očajnu, koja počima: »Da znaješ, 
momi, da znaješ, kakva je žalba za mladost,« Ta nota, ele- 
mentarna nota svih osjećajnih ljudi, kako vidim, nagriza i 
Tebe. Lijeka joj nema, treba se dakle zadovoljiti, ne. tražiti 
za sebe od života nikakovih drugih koncesija, nego što i 
ostali svijet imade, 

Za istomišljenicima ne tuguj! Kad -bi se istomišljenik Tvoj 
ili moj mogao naći na svakom uglu, onda bi se i čeljade na- 
šega kalibra moglo također na svakom uglu naći, a mi ipak 
ne bi rada da nas na tucete mjere i broje. Mi malo, vrlo 
i vrlo malo ljudi na svijetu nalazimo, koji bi nam bili po 
ukusu # zato neshvaćeni samotujemo, 

Dinko brate, teško me zaboli, kad uščitah Tvojih 15 
redaka i dolazim do dvojbe Tvoje, da li se uopće ikada 
»budemo vidjeti« Prosvjeđujem! Ako se ne umješa netko 
treći na primjer gospodja Smrt — mi ćemo se vidjeti. 
Treba naći mjesto'i vrijeme, Želio bih mn pr da je naš 
Uskrs, Pola puta Ti — pola ja, ' ; 

A sad dolaze »Pojila«, 

»Pojila« su uzrok, što se nijesam u pravom vremenu 
javio. Sam nemam M. H. već sam čekao, dok ih nadjem u 
knjižnici — bilo kojoj. Svagdje su mi kazali da je »Kolo« 
u čitanju. Molio sam prijatelja Huga Sedlačeka (Adam Ko- 
stelić) ovdašnjeg profesora. I kod mjega se čita, čas on, 
čas njegova draga ženica. Ipak bez čitanja »Pojila« nijesam 
mogao da ti pišem. Sramota mi je, Konačno sam »Kolo« 
dobio i »Pojila« pročitao, 

To je jedan kus naše zemlje, kus zemlje sa svim cvjeto- 
vima i travkama, što na njem nikoše, sa svim manjim i 
većim živim bićima, što u tom kusu, u tom busenu živu, sa 
svim sokovima, što se u njemu sadrže i daju život i trav- 
kama i cvjetovima, i crvima i mravima, koji u njemu i na 
njemu potražiše svoj »biti«. Ima u literaturama dobrih i 
lijepih pripovijedaka, novela; mnogo ih ima; ali ćeš malo 
naći takovih, koje ne bi mogao smjestiti u koji drugi kraj, 
Sa »Pojilima« mije tako. S njima nikuda, do li u cetinsku 
krajinu, Ima takovih krajeva, ima močvarnih poljana sa 
sivim planinama obrubljenih i raštrkanih sela ispod planina, 
ali — nikuda ne možeš sa svim onim, što se tu zbiva i do- 
gadja. Čovjek sa »bajama« samo onamo pristaje i samo uza 
nj se nadje praktični impresario Solan. Svi impresariji 
naliče po vanjštini Solanu, a svi duhovni ljudi nalaze svoj 
prototip u Beni, Ali Solan i Bena u onom odnošaju pristaju 
samo ondje, gdje su u »Pojilima« smješteni i onaj mračak, 
onaj diskretni mračak prve večeri ne dopušta sarkazma, 
već upravo one blage prijelaze nasmješljivosti i tihe tra- 
Sike, Vanredni prizor bez traženih gesta i dijaloga. 

Takovim prizorima »Pojila« veoma su obilna: Tako pri- 
čanja u onoj privremenoj krčmi, tako one Petrovo i Adino 
ročište u svijetloj noći i plač Nine, tako na vrelu sa Sta- 
nojkom itd, Svagdje se i riječi i geste & okolina i osvijetljenje 
prizora (svijetlo ili sjena) stapa u skladnu i plastičnu cjelinu, 
a ne opetuje se ni po mjestu, ni po dobi dana ni po ljudima, 
ni po formi, ni po sadržaju. Nanizani su po cijeloj krajini, 
dinamički rastu, dok ne dodje do katastrofe tamo gore kod 
Busovih staja. Svi ovi ljudi, što se pred nama pojavljuju 
diljem cijele novele, svi prizori i priroda i njezino disanje 
i glasanje sve je to svojta jednom dušom prodahnuta, jes: 
jedno veliko biće, upravo Biće. Onamo je došao Petar Ba- 
kota, čovjek stran, tud, bez dijela duše u sebi, kojom ovo 
Biće diše, nametnik u ovom Biću, sa svojim nazorom, kojeg 
je ovo Biće osjetilo kao zuku tanke i žarke kandžije. Tim 
si možda više instiktivno nego hotice i znatice kazao, kako 
si duboko uronio u dušu cijele i sveukupne one krajine, kako 
si se duboko uživio u onaj busen, što si ga usjekao i donio 
pred nas sa svim što je na njemu i u njemu. »Pojila« su 
komad naše zemlje i našega naroda, jedan živi komad sa 
krvlju i mesom, gdje nije uzmanjkao ni jedan mišić, ni atom 
krvi, Sve si donio, sve si dao prožeto onim, za čim se dece. 
nije viče: »narodni đuh«, »Narodni duh« se u nas svakako 
shvaćao i shvaća, Jedni misle, da su mu ugodili, ako opo- 
našaju narodni govor i dialog sa dialektičkim osebinama, 
drugi, ako daju svojim junacima »echt« hrvatska imena, 
treći vadeći sižeje iz t, zv. narodnog upravo pučkog života, 
ne znajući, da to sve nije drugo do pusto ruho, koje može 
na se svatko obući, dočim u Tvojim radovima a napose u 
»Pojilima« može svatko vidjeti, što će reći pisati u narod- 
nom duhu — iznijeti ljude i kraj u onoj tankoj povezi, da si 
ne možeš zamisliti dajeijja bez kraja ili ga drugamo 
prenijeti, 

Imam i nekih sitnih seine: “ — dvije tri suvišne re- 
miniscence, koje u toliko škode, što joj ne koriste, pa- onda 


neki provincijalizmi. Sve u svemu u »Pojilima« imamo jednu 
modernu, klasičnu novelu, jedan školski primjer naturali- 
stičke narodne novele, 

Dragi Dinko, ja nijesam kritičar, da bi svaka moja morala 
vrijediti, nijesam takodjer toliko obrazovan, da napišem 
jednu u pravom smislu — kritiku, ali ovo je moje iskreno 
mišljenje # ne ljuti se ako sam gdjegod krivoj shvatio. Idem 
da čitam Turića i Galovića pa da vidim, što će mi reći ukus, 

Inače živim dosta jednolično. Pišem vrlo malo, Prošle 
praznike sam se 3 nedjelje zadržavao u nutrini Istre i pišem 
polagano svoje dojmove. Polagano ide — i bojim se, ne ću 
svršiti. Opsegom će biti nešto manje od »Vidjeno i nevi- 
djeno«. 

Srećno sam pri kraju, 2 i po sata sam bio intenzivno Tvoj, 
Otvori mi dobrza opet prozor, da zagledam u Tvoju duševnu 
sobu i razgledam sobni namještaj. Ne zaboravi na sastanak, 
ne ću ni ja. Sad bi morao uzeti novi arak, jer mi se nakupilo 
još gradje za pismo, ali to dobrza. Grli Te, dragi Dinko, 


Tvoj iskreni Kiš. 


N. B. Ako mi se koja nespretnost potkrala s neopreza 
ili neznanja oprosti! Tvoj Kiš. 


PREKOMORSKA HRVATSKA 


Ljetos govorismo s jednim hrvatskim kulturnim radnikom 
iz Amerike, bivšim urednikom najraširenijeg hrvatskog tjed- 
nika g U, Preopterećen, a samo prolazno u Zagrebu, nije 
nam dospio podati sasvim iscrpivu sliku o kultrnom nasto- 
janju Hrvata tamo prijeko, ali već ono malo, što nam je pri- 
povijedao, daje naslućivati, da je duševna razina tamošnjeg 
Hrvata radnika i seljaka viša nego u domovini, Prema nje- 
$ovu pričanju radnik i seljak: tamo željan je pouke, i počesto 
raći je naših radnika i seljaka, koji posjeduju knjiga u 
vrijednosti od 500 dol, Toliko teško da bi se našlo u svim 
seljačkim kućama počevši od Novske do Zemuna. A zna- 
čajno je, da radnici i seljaci tamo prijeko ne kupuju makar 
kakove knjige, nego znadu vrlo dobro razlučiti pšenicu od 
Pljeve. Baš ozbiljne i poučne brzo su rasprodane, Primje- 
rice knjiga dra, Kučere »Naše nebo« otišlo je na jagmu. Tol- 
stojeva »Uskrsnuće« isto tako, a slabiji pisci, pa € hrvatsku, 
prolaze tek u malo primjeraka, 

Teško nam je sustavno prikazati sav kulturni rad Hrvata 
u Americi u okviru ovdje odmjerenog prostora, no kako 
kanimo o tom stalno. izvješćivati, to će se pomalo taj rad i 
sam ocrtati Temelji tome radu su dakako udruženja 
s opskrbnom i pripomoćnom svrhom, koja su tečajem vre- 
mena prešla i na prosvjetno polje. Takovi su osnovi i naj- 
zdraviji, jer je materijalni interes ipak nešto primarno, 
iskonsko u svakom čovjeku, pa ga se uz to lako lijepi i ono 
drugo više duhovnog svijeta. 

Tako najveće hrvatsko pripomoćno udruženje (jače i od 
svakog udruženja u Hrvatskoj samoj, jer broji oko 44,000 
članova) Narodna Hrvatska Zajednica počela je već pred 
par godina i prosvjetnim radom. No na svojoj XV. konven- 
ciji ove godine u Detroitu, Mich, stvorila je posebnu rezo- 
luciju o prosvjetnom radu, od koje  priopćujemo same 
posljednju alineu: 

»... zaključuje, da XV, konvencija NHZ, ovime s ođo- 
brenjem i priznanjem prima do znanja dosađanji prosvjetni 
rad u redovima NHZ. a istovremeno stavlja u dužnost vod- 
stvu prosvjetnog rada u budućnosti, da još odlučnije nastavi 
tim radom, podavajući mu sve širu osnovicu, tako, da on 
dopre do svakog našeg naselja i do svakog našeg radnika u 
ovoj zemlji, služeći se pri tome istinom protivu laži, naukom 

proti neznanja, ujedinjavanjem protiv“ razdora, organizova- 
njem protiv zavedenosti, pa lijepom i poučnom knjigom, te 
svim drugim sredstvima, koja mogu poslužiti društvenom 
unapređenju te umnom pridizanju i odgoju ma hrvat- 
skih radnika,« 

Nato je izabran posebni Prosvjetni Odbor, koji će 
imati zadaću, da radi oko prosvjetnih svrha u sjedištu te u 
odsjecima NHZ, A tih odsjeka ima NHZ, oko 650 rasijanih 
po cijeloj Uniji, a nešto i u Kanadi, zato taj prosvjetni rad 
ne će biti nikakav diletantski pokušaj, nego ozbiljno preg- 


nuće, koje će nositi i mora donositi obilne plodove. Određen - 


je i posebni fond za pokriće troškova oko toga rada, 

Ne znamo, da li naše prosvjetne institucije »Prosvjetni 
Savez«, »Pučko Sveučilište« itd. stoje u savezu sa sličnim 
našim ustanovama u Americi, Ali, ako nisu, svakako bi tre- 
balo, da se u prvom redu čim prije uspostavi veza s 
»Prosvjetnim  Odborom« NHZ. i, da sve naše prosvjetno 
stremljenje i nastojanje pođe jednim pravcem, Ta bar u 
prosvjeti možemo upraviti sva naša nastoianja, ako ne baš 
jednim. te istim putem, a ono bar uporednim. Osobito 
»Matica Hrvatska« treba 
široko zasnovanu = kulturno-prosvjetnu akciju  protegne 
odmah i na Ameriku, Priznani njen autoritet i agilnost 
uprave naći će pomoću »Prosvjetnog Odbora« HNZ, zahvalno 
polje, i tako bi Matica još jače nego dosad postizavala one 
svrhe, radi kojih je i stvorena, 

Nadamo se, da će se sve ovo ispravno shvatiti: Nije 
zamjereno nego preporučeno, A valja se žuriti, jer bilo bi 
ipak malo čudnovato, da nam nači odande počnu davati 
smjernice za kulturni rad, Smioni i poduzetni su naši Ame- 
rikanci i za tako što.. 


Ali osim toga, recimo, službenog prosvjetnog rada HNZ.. 


ima ga i iz čiste privatne pobude. Hrvatice u Chicagu osno- 
vale su žensko katolič, društvo »Prosvjeta«, Mora, da je to 
udruženje vrlo ugledno, jer njihovu zabavu, obdržavanu u 
veljači, pohodio je i sam načelnik grada Chicaga te na 
zabavi i govor držao, Na 19. X, o. g. držao je u istom 
društvu predavanje rev, Makso Relić, poznat našoj starijoj 
generaciji kao vrlo odličan propovjednik, Veseli nas, da taj 
daroviti Žumberčanin i u svojoj visokoj starosti još uvijek 
mladenačkom snagom radi na prosvjetnom polju, 

U samom Chicagu mora da je društveni život vrlo raz- 
vijen, Postoje ugledna hrvatska pjevačka društva  »Zora«, 
»Jugoslavija« i »Zvonimir«. Ima, razumije se, i tamburaški 
zbor, a mora da su to vragometno poduzetni mladenci, jer 
vođeni svojim  zborovođom  Gajskim,/ pođoše ljetos na 
»umjetničko« putovanje u Australiju + Zelandiju, Dočekani 
bjehu svojski od tamošnjih Hrvata, koji su tamo svakako 
vrlo ugledni, jer te koncerte pohodiše i Englezi, pače u 
nekom mjestu i sam predstavnik vlasti. Svaka čast, iako 
ne baš primilivnoj tamburici, ali svakako našim smionim 
pregaocima. 

Kad smo već kod glazbe, valja spomenuti, da će poznati 
hrvatski pjevač baritonsita Frank Rumac pjevati 20..XI, na 
radio čikaške »Daily Tribune«. 

: Hrv, pjevač, društvo »Preradović« u Gary, Ind. slavit 
će svoju 10-godišnjicu, U tom mjestu imadu Hrvati svoj 
vlastiti »Hrv. Dom«, te se ostala hrvat. pjevačka društva 
spremaju, da korporativno pohode tu slavu. 

U Milwankee, Wis, odlučili su Hrvati, da grade školu sa 
crkvenom dvoranom, U toj se župi rodi godišnje oko 200 
krvatske djece, 

Izborna borba prošla je, ali boj između »suhih« i »mokrih« 
bije se i dalje, iako su ispadom izbora suhi održali pobjedu. 


da svoju ljetos oglašenu, a na, 


Tamo prijeko ima fanatika suhog režima, baš kao što kod 
nas ima fanatika  »dobre kapljice«.,, : Ti suhi fanatici 
potomci su onih puritanaca, koji zapravo i osnovaše Uniju, 
Zadržali su svu borbenost i žilavost svojih pređa, Zato i tu 
borbu za svoj suhi ideal provode ozbiljno, a često i kruto 
rasilno, Međutim i najidealnije svrhe valja čovječanstvu 
nametnuti često puta silom, te d ta sadanja borba nije ništa 
drugo, nego u novom obliku onaj. vječiti boj između duha i 
materije, svijetla i tmine, dobra i zla, Konačnu pobjedu, 
razumije se, održati će suhi, Kako se ta borba ozbiljno i 
strogo shvaća sa strane suhih, neka služi ovaj kratki prikaz, 

U Me Kees Roks, Pa metodistički pastor Albert Travis 
nemilo goni mokre, te sam traži i odaje potajne pecare 
rakije. Mokri mu zaprijetiše i smrću, ali uliše time samo 
ulje u vatru, Bojovni župnik optuži javno s propovijedaonice, 
da i mjesna policija šuruje s mokrima. Na tu javnu bruku 
državna policija morade uredovati i zaista uhvati-i uapsi 
devetoricu, koji potajno proizvodiše rakiju, Žalibože i četvo- 
rica naših kukavaca mastradaše: Josip Vrlinić, Leon Peni- 
zotić, Toni Krivlak i Rudolf Humerlić, Godinu dvije dana 
tamnice ne gine im, a povrh toga još novčana globa, i ako 
nisu građani Unije — deportacija u rodni kraj, 

Ono nama Hrvatima svojstveno nepoštovanje zakona (jer 
bijahu tuđi), koje opažamo na svakom koraku kod kuće, 
ostalo je kao zla navika i u tuđem svijetu, ali dakako s 
daleko težim i sudbonosnijim posljedicama, Glasilo NHZ 
»Zajedničar« vodi muški borbu proti tome zlu, a treba da tu 
zahvate snažno sve naše prosvjetne i kulturne ustanove, 
Valja uputiti naše iseljenike, da u Americi treba obdržavati 
i poštivati tamošnje zakone te živjeti po onoj mudroj hrvat- 
skoj rečenici: U kakovom si kolu, onako i igraj, 

: : | - 


KONCERTI I KAZALIŠNI PREGLED, 


Nastavlja se muziciranje u Zagrebu majbržim ietupom. 
Početkom studenoga koncertrirao je ovdje operni pjevač 
Payle Holodkov, Ne može se zabilježiti uspjeh, jer se 
kao izraziti operni pjevač nije. snašao na koncertnom po- 
podiju. I ovdje ge istakao .njegov ogroman i prekrasan gla- 
sovni materijal. Iza odulje stanke pojavila se na .koncer- 
tnom podiju naša veoma simpatična gđica Elvira Faller. 
Žalosno, da ne možemo o njoj više onako pisati, kako smo 
kod njezinog prošlog nastupa na koncertnom podiju, ali ipak 
konstatujemo, da se, i ako je mjen glas istrošen, opažaju 
ostaci izvrsne škole i zamašne muzikalnosti. Inače je ovo 
veče veoma simpatično primljeno, jer je na njoj kao pratioc 
nastupio naš dragi i zaslužni starac £. Mikula Faller, 


Klavirno veče gđe Antonije Geiger- Eichorn redovno 
je umjetnički užitak, Gđa Eichorn, kao naša najbolja pijani- 
stica, mogli bismo reći kao naša pijanistička prvakinja, 
oduševljava nevjerojatno: čistom igrom i plastičnim izrazi- 
vanjem muzičkih fraza. Ako će izraditi još i dinamsku stranu 
njene igre, postat će najozbiljnji konkurent i našim muškim 
majstorima klavira, Da bude što! više pijanista u najkraćem 
vremenu, priređen je koncent Ernesta Riemanna i Nađe. 
Auer. Žao nam je, da se samo o igri Riemanna možemo 
najpovoljnije izraziti, dok igra Nade Auer lebdi još uvi- 
jek u okviru početništva. Ovaj miinchenski majstor istakao 
se je i kao pedagog, odgojivši mladu gđicu Auer zaista do 
toga stepena, da se može sada samostalno razvijati. 

U dvorani sv. Jeronimskoj koncertovala je Lila Musa - 
tova-Vuljženko bez većeg interesa u općinstvu, Njeno 
je pjevanje monotono, a glas već daleko preistrošen, a do 

bi mogao biti interesantan. Na koncu konca, onaj monstrum 
od klavira u toj sali, pokvario je uz tešku borbu s njime Š 
Krauthu cijelo veče. Inače je jadnik g. Krauth mastojao da 
svoju umjetnost pratnje i ondje istakne — ali ne ide mu za 
rukom. - 

Koncerat Dr, Paula Weingartena je redovno sen- 
zacija za žensku publiku, Ljudi odlaze jatomice i slušao sim- 
patičnu i efektnu igru ovog majstora, G, Weingarten postaje 
u našoj sredini pitomiji i stavio je već na raspored i Slavene 
(Straninsky, Dvor4k, Smetana). — Nadamo se, da će kod 
daljnjih nastupanja iznijeti i južnoslavenske kompozicije, 

Pod konac mjeseca igrao je i Julius Iserlis, dakako 
opet pijanista — ali njegova je igra oprečna od one Wein- 
gartenai Iserlig je osjećajniji, finiji i zapadniji, ali je manje 
muževan u velikim gradacijama, 

Najozbiljnije je muziciranje u intimnim muzičkim veče 
rima, koje su ove sezone upravo senzacijonalne svojim van- 
rednim programima, Dr, Schneider zaista radi punom parom 
i ne žaca se materijalnih žrtava, da izvede svojim požrtvo- 
vanjem izvađačima najbolja djela svjetske komorne litera 
ture, Žalosna je činjenica € upravo sramotna, da općinstvo 
ove koncerte slabo posjećuje, Neka se pazi zagrebačko op- 
ćinstvo, da svojim pasivitetom ne utuče i ovu institu- 
ciju, kako je utuklo svojim nehajom id filharmoniju. 
Za potonju instituciju .mogla bi svaka velebanka u 
Zagrebu žrivovati godišnje bar deset hiljada dinara i na taj 
način bi se ovi koncerti opet realizovali. Poznato nam je, 
da banke dovoljno daju za dobrotvorne institucije, ali valja 
im misliti i na kulturne potrebe Zagreba. Filharmoniju i 
intimne večeri moramo uzdržati i ne smiju te institucije 
da propadnu. u 

VL intimno veče, Izvedeni su kvinteti od Antona 
Brucknera i Philippa Jarnacha po Zagrebačkom 
kvartetu i pojačanim s Novakom (violestin), Najveći interes 
pobudio je u javnosti kvintet od Brucknera, jer je ime nje- 
ovo poznato i ugledno, Ali nakon izvedbe svi su se složili 
u tom, da je Jarnach, mladi Španjolac, daleko jači i snažniji 
u kamermuzici od Brucknera. Taj mladi kompozitor prokrčio 
si je veoma brzo put po svijetu, što i posvema zaslužuje. 
Gg. izvađači dali su si mnogo truda da stvari što dogtojnije 
i otmjenije izvedu, Nove stvari čuli smo i na VII. intimnoj 
večeri, gdje nam je prikazana francuska muzika. Charles 
Kwechlina i Georges Migot. 

oNajveći uspjeh polučio je kvartet Milhauda, koji je 
protkan čisto savremenom muzičkom koncepcijom, težak je 
i nerazumljiv u prvi mah. Zato je bila spasonosna ideja Dr, 
Schneidera, da se je ovaj kvartet postavilo na prvu i zadnju 
točku programa, Charles Koechlin, francuz rođen se- 
damdesetih godina, odaje snažnog autora punog autokritike 
i znanja. Dokumentuje ponosno našu tvrdnju, pa i stariji 
muzičari mogu slušati dobru i savremenu muziku, 
(Ne kao kod nasli). Efektan je svojom muzikom # samjivi 
Georges Migot, koji je svojim kratkim muzičkim stavcima 
»Cinq_ mouvements d'eau« majstorski pogodio kamermu- 
zički stil. Ove kvartete uspješno su izveli naši mladi kvar- 
teliste Jan Muranod, Dorfer, Dr, Žepić i Jepić, i polučili do 
sada svoj najbolji uspjeh, , : 
Kad već govorimo o kamermuzičkim djelima, moram 
istaći i veliku našu novost, da sada imade Zagreb i jedno 
puhačko komorno udruženje, G&, Krasnosevski (flauta), 
Smirnov (oboa), Fischer i Zamola (klarinete), Je - 
žekiBernovski (fagoti) i Vavruška (korno), ujedt- 
niše se # u vanrednom stilu upravo rijetkim efektom izveli 
su djela D, Jndya, RousselaiMaguarda. 


Na devetoj intimnoj večeri u glazbenom zavodu izveđena 
su djela njemačke moderne. Čuli smo djela za komorni or. 
kestar i jedno grlo. Paul Hindemith, Otmar Schveck 
i Ernest Toch bijahu na rasporedu. Paul Hintemith, 
veoma je dobro poznat u Zagrebu svojim radovima, a mje- 
Sova pjesma »Die Junge Magd« lako je shvaćena i simpa- 
tično slušana, Interpretkinja je bila gđa Pospišil i istakla ' 
veliki svoj glas i tehniku pjevanja. Schveckova »Gazelen« 
— je egzotična kompozicija, još egzotičnijom instrumenta 
cijom, koju je pjesmu otpjevao $. Mijo Hržić muzikalnim 
i svježim glasom, Ernest Tochera »Kineska flauta« u 
interpretaciji gđe Gjungjevac je efektno djelo, sanjar- 
sko i slikovito. Izvađači komorni orkestar, pod ravnanjem g. 
Milana Sachsa, dali su veoma mnogo umjetničkog za 
Zagreb. 

U ovom mjesecu posjetila nas je i mlađa čelistica Judita 
Bokor i afirmirala svoj dobar glas i potvrdila, da se jedna 
žena neće nikađa u umjetnosti ni približno dovinuti umjet- 
nosti muža. Uvijek manjka nešto... ' 

Zanimivo je konstatovati, da; smo u razmaku od nekoliko 
dana imali prilike čuti tri kompozicijone večeri; Ing. Dragu- 
tina Mandla, Rudolfa Matza i Zlatka Grgoševića. Kako sam 
imao prilike da čujem samo prvo kompoziciono veče ističem, 
da je g. Mandl pokazao dovoljno muzičkog znanja za slo- 
bodno komponiranje, ali je njegovo znanje ograničeno per- 
spektivama na staru muziku, Daljnjim redom će se sigurno 
razviti i upoznati savremeni stil, Iz glasova dnevne štampe 
razabiremo, da je postigao Zlatko Grgošević veći uspjeh 
od g Rudolfa Matza, ali u glavnom odaju obojica mlade 
talente, muzičare najskorije budućnosti, 

Opera miruje — novoga ne ima ništa, do li činjenice, da 
je & Konjović otputovao na dulje vrijeme u Ita- 
liju, a upravu je preuzeo g. Milan Sachs, koji će sada imati 
mogućnosti, da pokaže, kako valja opere voditi, Ako mu 
to uspije, onda će dokazati pred javnošću, da je bila oprav- 
dana borba svih kapelnika protiv osobe Konjovića, kao 
ravnatelja opere, 

Mimogred spominjemo efektnu kreaciju Marija Šimunca 
u naslovnoj ulozi »Bajazza« — to je sve što je novije u operi. 


Dr, Krenedić. 


DESANKA MAKSIMOVIĆ. PESME, 


Izdanje: S. B. Cvijanović, Beograd 1924, 

Desanka se Maksimović javlja već nekoliko posljedjih 
Sodina u našim naročito srpskim revijama a sad je eto do- 
spjela i knjigu da izda. Mora se priznati, da njezino ime u 
revijama nije ničim naročitim shvaćalo na se pozornost, 
premda) su njezini stihovi imali neku svoju posebnu i naro- 
čitu jednostavnost i lakoću, To je zato, što u revijama nema 
nikada jedinstvenog tona stalnog nutarnjeg karaktera, osim 
nekih formalnih vanjskih oznaka, po: kojima se jedna revija 
razlikuje od druge, no i to nisu principijelne, nisu zakonske, 
nego više atributivne karakteristike ovoga ili onoga smjera. 
U svakom smjeru, školi ili izumu, kako već hoćete, ipak su 
glavne suradničke individualnosti ,a te suradničke indivi- 
dualnosti kod Desanke Maksimović nisu ni u jednoj reviji, 
u koliko smo ih mi pratili, mogli doći do naročitog izražaja. 
To znači, da pjesnikinja nema u svom umjetničkom radu 
ništa markantno, nema počela ni jedne škole, nema shva- 
ćanja za moderna nastojanja naše savremene. poezije i da 
stoga njezina poezija nema nikakvih viših E srarsada de 
jedino onih, s kojima se manifestira, 

Godđima IL" 


A te njezine pretenzije st odviše ženske, odviše slabe, 
da bi u umjetnosti značile neki plus, a još. manje kakav 
iiterarni događaj, One su skromne, simpatične, i mi želimo 
stoga, da progovorimo o njima koju toplu riječ: 

Poezija Desanke Maksimović ima u sebi mnogo duha 
naše narodne ženske poezije, i ako nije puka imitacija nje- 
zina, ona dokazuje, da je biće. pjesnikinje formirano čistim 
kvalitetama naše narodne ženske duše i da u sebi sadržava 
sve njezine karakteristike: mekoću, jednostavnost, toplinu 
ali i neprekaljenu i nevaspitanu elementarnost € tvrdu 
okorjelu konzervativnost. U njoj nema bunta ni širine, kao 
što to ima kod muškog dijela. naše narodne zajednice, nema 
smjelosti, ni odvažnosti, ima samo ljubav za poeziju i osje- 
ćanje mjezinih primarnih neprokuhanih nagonskih počela, 


Ona vrlo lako bez ikakvih napora, da što plastičnije, što 


$ranitnije izrazi svoja osjećanja, prepričava efekte.i pjes 
ničke motive u takvome zvuku, kako ga nosi naša slatka 


i senzualna sevdalinka: 


Čuješ li, sestro? Neko peva 
bregom našim 
noć već celu,..,. 


Pamtiš li, pra tamo na bregu 

kad on me čeka 

po večer celu?. 

Istu je pesmu pevao 0n...... it de 


Evo još jedan primjer, koji zvuči kao čista esenca naše 
ženske pjesme: 


Svu večer na pustom bregu 
neko stoji 

Pusti me, majko, da vidim - 
da li je čovek ili bor, 

Pusti me, da vidim, ko to. 

Svu večer gleda 

u naš beli skromni dvor, 


Ima narodna pjesma, na koju ova potsjeća i. zvukom 
i nastrojenjem: 


Ja posadih zelen bor 
Svojoj dragoj pod prozor 
Tu se skupi cijeli zbor 
Sve momaka poizbor 
Među njima dragi moj 
Baca meni prsteni svoj..... 


Još jedan: sličan primjer, Desanka Maksimović ima 
pjesmu: »Djevojačka molba, u toj se pjesmi ističu stihovi 
kao stalan refren: 


. Dopusti, majko, kroz prozor moj 
.da se osmehnem na njega..... 
Dopusti, majko, s praga mog : 
da ga pozdravim rupcem belim...,,. 
. Dopusti, majko, da zoru 
dočekam u vrtu s njim...,. it. d> 


: Istih motiva ima bezbroj u narodnoj sevdalinki. Samo 
jedan da spomenem, koji se mnogo pjeva i koji se.i afirmirao 
kao narodno vlasništvo: 


»VIJENAC« 


Knjiga IV/L. 


Prođe mi momče kroz selo 
Naturilo fesić na čelo. 
Alaj je, majko, lijep momak, 
Zovi $a, majko, na konak, 
Mani se, kćeri, momčeta. 
Momčetu treba večera 

0Imeka bela postelja..... i td. 


Ovo spominjem samo zato, da istaknem karakteristiku 
poezije Desanke Maksimović, Ta oznaka njezine poezije ima 
mnogo poziiivnih rezultata, i ako zaostaje za narodnim ge. 
nijem, koji je ispjevao najčišću i najiskreniju pjesmu sev- 
dahu, ljubavi i čežnji, kao što zaostaje .svijetlo električne 
sijalice za sunčanim podnevom, 

Desanka Maksimović je dobro. učinila, što je sabrala 
svoje pjesme.i ukitila cijelu knjigu, jer istom je tako dobila. 
njezina poezija svoje pravo značenje. Tu je progovorio 
samo njezin pjesnički indiviđualitet i afirmirao se u našo) 
književnosti, dok to u revijama ne bi nikad postigao. 

A, Muradbegović, 


LETOPIS MATICE SRPSKE. 


Izašla je 2. sveska 302. knjige Letopisa Matice Srpske s 
ovom sadržinom: Spomenici narodne veličine (Milivoj Ma- 
tić), Proučavanje Vojvodine (Tih, R. Đorđević), Poslijeratna 
književnost Vojvodine (Vasa Stajić), Posljedice velike se- 
obe (dr. Dušan .J, Popović), Slovenija poslije oslobođenja 
(Anton Melik), Agrarne reforme u Rumuniji (dr. Mirko M. 
Kosić), Narodno Zdravlje (dr, B. Konstantinović), Kako iz- 
gleda organizovano poduzeće (Dragoljub Jovanović), Pre- 
gled: Pravosuđe u Vojvodini posle Ujedinjenja, Zadrugar- 
stvo u Srbiji, Naša: školska organizacija, Madžarska u Že- 
nevi, Jubilej g. Jovana Cvijića, Knjige i listovi i Maltica 
Srpska od početka svjetskog rata do danas (Lj. Lotić), 

Letopis izlazi u mjesečnim sveskama, 

Pretplata za tromjesečje listopad-studeni-prosinac iznosi 
30 dinara, a za đake i redovne članove Matice Srpske, koji 
su uplatili svu članarinu, 25 dinara; osnivači i dobrotvori 
dobivaju ga besplatno, “ 

Pretplata se šalje: Administraciji Matice Srpske, Novi 
Sad, 


DR. M. PETANJEK: RUSKI JEZIK. 


U veoma lijepoj i ukusnoj opremi Hrvatskoga štampar- 
skoga zavoda izašla je knjiga pod gornjim natpisom, Knjiga 
sadrži, Gramatiku, Čitanku i Rječnik te je ma taj način 
potpun udžbenik ruskoga jezika, s kojim je doskočeno davnoj 
potrebi, što su je osjećali svi oni, koji se zanimaju za ruski 
jezik. Gramatika u zbitom i sistematskom obliku donosi sve, 
što je potrebno za potpuno poznavanje ruskoga jezika, Uza 
svu svoju lapidarnost obilno se osvrće ma sličnosti i na raz- 
like između našega i ruskoga jezika, U čitanci pribrani su 
najkarakterističniji i najlješi pjesnički i prozaički sastavci 
ruskih klagika. I pjesme i štiva poredana su tako, da 
čitalac uporedo s gramatikom ide prema sve težim sastav- 
cima. Rječnik sadrži oko dvije tisuće korjenitih riječi, a uz 
primjenu gramatičkoga znanja rječnik se više negoli podvo- 
stručuje. 

Na kraju treba spomenuti, da je svaka riječ označena n a- 
g$laskom,a to knjizi neobično podiže vrijednost. Početni- 
cima je knjiga siguran vodić, a naprednijima pouzdan pra- 
tilac, Naručuje ge kod Hrvatskog štamparskog zavoda u 
Zagrebu, Marovska ulica 30, uz cijenu od Din, 65,—, 

Godina III. 


»VIJENAC« 


Knjiga IV./i. 


VLADIMIR NAZOR: PRIČE IZ DJETINJSTVA. 


Vladimir Nazor svojom zbirkom »Istarske priče« dao nan 
je najljepše pjesničke priče, što ih u mašoj književnosti 
imamo. Za njima ne će nimalo zaostati najnovija njegova 
zbirka »Priče iz djetinjstva«. 

Ove priče, pune poezije, namijenjene su u prvom redu 
našoj omladini. Pjesnik se vraća u sanjarsko doba: svoga dje- 
tinjstva, što ga je proveo u svome starom očinskom domu, 
na morskoj litici, na otoku Braču. U pričama iskrsavaju pred 
nama svi događaji njegova djetinjstva, po kojima je on glavni 
junak pod očinskim krovom i glavno biće svoga kraja. Pre- 
krasno se crta život, nesamo kako se razvija u njegovoj duši, 
već i život, događaja i ljudi ovoga kraja, gledani kroz prizmu 
duše djeteta. A sve je to potkano poezijom prirode, poezijom 
mora i primorja, smreka i maslina, sunca i mjeseca, pa onih 
tisuće i tiguće cvrčaka, što se iz krša glasaju svojom pjesmom 
žarkoga ljeta, I cio taj lijepi djetinjski vijek svršava anut- 
ljivom pričom »Prodika na moru«, kad se dijete otkida od 
očinskog doma i ove prirođe, s bojani se bilo sraslo, pa ga 
lađom voze u grad, da bude — gimnazijalac. 

Knjiga je ukusno opremljena i štumpana na finom papiru 
te stoji broširano Din 48.—, vezana u poluplatnu Din 60.—. 


SLIČICE O IVANU PL. ZAJCU, 
“Prigodom devete obljetnice smrti Ivana Zajca izdala su 


Braća Hrvatskoga Zmaja kao XXXVII. svesku svoje biblio- 


teke knjižicu pod gornjim natpisom. U njoj nam je gđa 
Antonija Kassowitz-Cvijić iz obilnog i bogatog materijala, 
što ga čuva, pobrala i sredila tek deset sličica, u kojima 
se tek u fragmentima prelazi život našega maestra. Knjiga 
je pisana onom rijetkom toplinom # ljubavi, kojom kod nas 
umije pisati takovu biografiju samo gđa Cvijić. Kod nje još 
uvijek sve plamti i gori romamtičkim žarom za našom dragom 
starinom, koju ona s toliko pieteta i tako požrtvovno pre- 
kapa i vadi iz nje zlatno zrnje i uvija u »sličice«. — Šteta 
je, što autorica nije tom prilikom mogla izdati cijelo svoje 
djelo o Zajcu. Svakako ide velika hvala Braći Hrvatskog 
Zmaja, koji su omogućili i ovo izdanje i koji su još jedini 
uvijek spremni, da dadu inicijativu, kad se radi o odavanju 
Pošte našim velikim pokojnicima. Prigodom proslave Zaj- 
čeve u teatru bilo je gledalište prazno, što ne služi nimalo 
na čast našoj kulturnoj javnosti. 


OSCAR WILDE: DVIJE PRIČE, 
U nakladi Ivana Smojvera (Zagreb, Marovska ul. 30). 


upravo su izašle dvije najljepše priče toga najvećeg. engle-. 


skog umjetnika riječi: »Sretni princ« i »Slavuj i ruža«, Kako 


su te pripovijesti nesamo najkarakterističnije po ovog velikog - 


pjesnika, nego uopće spadaju među najljepše biserje cjelo- 
kupne svjetske moderne literature, ne treba ovoj knjizi 
nikakove naročite preporuke, Jezik prijevoda je čist i dotje- 
ran, a knjiga štampana na vrlo finom papiru ukugnog džepnog 
formata, 

Knjiga, kojoj je cijena razmjerno niska (Din, 6,—), dobiva 
se u svakoj boljoj knjižari, g može se naručiti i kod samog 
nakladnika, 


BIBLIOGRAFIJA, 


- Uredništvo je primilo ove knjige. Pavao M. Rakoš: 
Čežnja za proljećem. Vlastita naklada. 
48 strana. — M. N, Ribarić: Ptica sjevera 32, 66 stranica. 
Tiskara »Merkur« d, d, Zagreb, 1924, 


Mala šestnaestina . 


LE SAGE: HROMI ĐAVO, 


Kao JII. knjiga »Dječje knjižnice« izašlo je Il. izdanje ovog 
klasičnog djela, priređenog za djecu i urešenog s 55 uspjelih 
slika s originala. »Hromi đavo« odlikuje se tako zanimivomi 
fabulom, vrlo zabavnim situacijama, pravom francuskom ži- 
vahnošću, a uz to djeluje € moralno prikazivanjem općili 
ljudskih mana tako, da je u ovom skraćenom obliku vrlo 
zahvalno dječje štivo. Kako li će samo djeca uživati u hro- 
mom đavolu i svemu onom, što Asmodej otkrivajući krovove 
kuća pokazuje daku Don Cleofasu! Djelo je izašlo u velikom 
formatu, kakav vole djeca, na finom papiru, a stoji samo 
Din 20.—, vezano Din 25.—, Naručuje se kod »Narodne 
knjižnice« Zagreb, Vojnička ulica 13. 


»NOJEMOVA LAĐA«, 


Četiri najbolje novele našeg priznatog književnika Ahe 
meda Muradbegovića nalaze se u vrlo ograničenom broju: 
egzemlara i mogu se uz brzu narudžbu dobiti kod tiskare 


»Tipografija« d, d., Zagreb. 


JOSIP KULUNDŽIĆ: PONOĆ, 


Drama našeg saradnika g. Kulundžića: Ponoć, koja je 
štampana prošle godine u našem listu, izdana je u posebnoj 
knjizi u nakladi knjižara Vasić, Zagreb u ukusnoj opremi s 
naslovnim listom g. T. Krizmana, pa se dobiva u svim većim 
knjižarama. 


KLUB HRVATSKIH KNJIŽEVNIKA I UMJETNIKA U 
OSIJEKU, 

Prigodom proslave petnaestogodišnjice svojega opstanka 
izdao je K. H. K. u. O. spomenspis, koji daje uvid u poslo- 
vanje i rad toga društva. Knjižica je vrlo informativna, 
bogato ilustrirana i lijepo opremljena. Na kraju je kratka 
kritička bibliografija izdanja kluba i drugih nakladnika, koje 
klub preporuča, pa je i -»Vijencu« poklonjena jedna čitava 
stranica, na čemu priređivaču te spomenknjige od srca 
Nvalimo, 


USPJEH NAŠEG SARADNIKA, 


Gradski fizikat u Zagrebu nabavio je 2000 komađa ro- 
mana »Divlji Mačak«, da to snažno uzgojno djelo razdijeli 
u gradskim učionama, Našem suradniku Šilaru čestitamo 
na tom i moralnom i materialnom uspjehu, 


RESTAURACIJA SLIKA U VRBOSKOJ, 

Radi istine i pravog razumijevanja moga opisa starih 
slika u Vrboskoj (18. broj »Vijenca« knj, IV, 1924.) i članka 
$osp. Kršnjavoga u 21, broju istoga lista, iz kojega provi- 
riva neka sumnja, dajem ovo razjašnjenje: 

“Onaj moj opis poslan je »Vijencu« davno, a napisan 
je prije nego je g. Rašica one slike obnovio. Ja sam ured-: 
ništvu lista javio popravak Rašičin mnogo prije nego je 
Sosp. Kršnjavi ono napisao, ali je već bilo prekasno za onu 
moju radnju, pa je stoga imao izići dodatak u II. dijelu, 
koji govori o slikama Medovića i Rašičinoj »Gospi od 
Karmemna« u istoj crkvi, Sudeći o radnji Gerisch-ovoj dr- 
žao sam se onoga, što su drugi prije mene pisali. 

Ovdje pridodajem, da se u mojoj spomenutoj radnji str. 
552., 37. redak drugoga stupca odozgo potkrala tiskarska 
pogrješka, jer namjesto od »nepoznatog slikara« mora biti: 
»od istoga slikara« (t. j. Josipa Alabardi), 

Stipan Banović, 


Izdavači i vlasnici: Dragutin Nemet i drugovi. 


Tisak »Tipogratije« d. d, u Zagrebu. 


TVRTKA 


LAV. ARNSTEIN 


ILICA 26 ZAGREB ILICA 26 


nudja svo'e bogato skladište novo prispjele 
muške konfekcije kao raglane krznene ka- 
pute, odijela, zimske kapute, hlače i t. d. 
za gospodu i dječake uz veoma povoljne 
cijene, — Pošto žensku konfekciju napušta, 
prodaje istu ispod nabavne cijene. 


SS 


TEHNIČKE | VINOGRADJIKA 

D. VASIĆ, ZAGREB, ILICA 11. 


Najveći izbor briljantnog prstenja, naušnica, naru- 
kvica, ogrlica od pravog bisera 
Kompletne kasete srebrnog pribora za 6 i 12 osoba 
počam od 7-10 i 20-30 hiljada dinara. 

Stari briljantni nakitpreradjujei modernizira se po naj- 
novijim uzorcima u vlastitoj radioni uz jeftine cijene. 
Popravci se preuzimaju. 

Veliki izbor stojećih i zidnih nihalica, švic. satova 
za gospodu i gospođe u zlatu, platini, srebru, nikfui 
ocjeli od D 135'— počam. 
Kupujem i zamjenjujem zlato, srebro, biser, platinu 
uz najviše cijene. 


Tvorničko skladište pletene, vezene 
i kratke robe: 


J. REINER 


ZAGREB 
Nikolićeva ulica broj 14 


(dvorište lijevo) 


= i di. 


“Ime 


kojeg se javnost kod potrebe muških i dječačkih odi- 
jela rado sjeća mora da si je ovu naklonost zaslužilo 
zbilja valjanom robom. Stoga je pojmljivo, da tvrtka 


M. Neumanhih 


Ilica broj 28 Zagreb Tele'on 9-45 
postojeća od god. 1845. važi kao prvo. vrelo za nabavu 
muškihi dječačkih odijela, jer ovo ime jamčiza najbolju 
kakvoću i najmoderniju izradbu, dakle ovo ime samo 

po sebi 


jest znak valjanosti! 


Veliki izbor 


SAKOVA velour, ĆiliMI 


perzijski, pirotski, Smirna, 
u svim veličinama preporuća 


S. TURKOVIĆ ZAGREB. ILICA 5 
(OKTOGON) 


Sve uz znatno snižene cijene! 


ZA BRIJANJE 


SAVON COLT STIKS 


to je najbolji sapun za lahko | 
brijanje. 1 šipka stoji Dia 8'— 


“ Glavno skladište: 


Nobilior Parfumerija Zagreb 
=" Hica broj 34 


Najbolje i najelegantnije cipele jesu 


. Zagreb, Ilica broj 36 | 
Beograd, Knez Mihajla ulica br: 17 


Gradska štedionica 


Općine sfob. i Ar. sfav. grada Zagreba 


Jetrinjska ufica 5 Zagreb Ueao Sudničke uf. 


Mlošci Din 75,000.000 — 


Prima uloške na uložne knjižice i na tekući račun. Izdaje 


čekove i kreditna pisma, te obavlja isplate na temelju akre- 


ditiva na tu- i inozemna mjesta. Kupuje i prodaje valute 


i devize. Obavlja sve burzovne naloge savjesno i kulantno. 


Za uloške jamči &rad Zagreb. 


Tisak »Tipogralije« d. d. u Zagrebu. 


